pythainlp/thai-wiki-dataset-v4 huggingface dataset:
เมืองซ่อนบาป

เมืองซ่อนบาป  เป็นภาพยนตร์ชุดสืบเนื่องแนวชีวิตและสืบสวนซึ่งออกอากาศครั้งแรกทางเครือข่ายไอทีวีในสหราชอาณาจักร ได้รับการสร้างและเขียนบทโดยคริส ชิบนัลล์ และผลิตโดยคิวดอสฟิล์มแอนด์เทลิวิชัน, ไชน์อเมริกา และอิแมจินารีเฟรนส์ ภาพยนตร์ชุดที่ 1 (ซึ่งออกอากาศเมื่อวันที่ 4 มีนาคม พ.ศ. 2556) มีเนื้อเรื่องเน้นไปที่การเสียชีวิตของเด็กชายวัย 11 ปีคนหนึ่ง และผลกระทบจากความโศกเศร้า ความระแวงสงสัยต่อกัน และความสนใจของสื่อมวลชน ภาพยนตร์ชุดที่ 2 เริ่มถ่ายทำในปลายเดือนพฤษภาคม พ.ศ. 2557 ถ่ายทำเสร็จในเดือนตุลาคมของปีเดียวกัน และออกอากาศครั้งแรกในวันที่ 5 มกราคม พ.ศ. 2558 ภาพยนตร์ชุดที่ 3 ได้รับการยืนยันทันทีว่าจะมีการสร้างต่อหลังจากตอนสุดท้ายของภาพยนตร์ชุดที่สองจบลงเมื่อวันที่ 23 กุมภาพันธ์ พ.ศ. 2558 
"เมืองซ่อนบาป" ชุดที่ 1 กล่าวถึงกระบวนการสืบหาฆาตกรโดยสารวัตรนักสืบแอลิก ฮาร์ดี (แสดงโดยเดวิด เทนนันต์) และเอลลี มิลเลอร์ (แสดงโดยออลิเวีย โคลมัน) ชิบนัลล์ได้รับแรงบันดาลใจจากภูมิทัศน์ชายฝั่งจูแรสซิก (ทางภาคใต้ของเกาะบริเตนใหญ่) ในการกำหนดฉากท้องเรื่องขึ้นเป็นเมืองสมมุติเล็ก ๆ ชื่อ "บรอดเชิร์ช" ในเขตเทศมณฑลดอร์เซต อารมณ์ส่วนมากของภาพยนตร์ได้รับแรงบันดาลใจจากดนตรีของโอว์ลาวืร์ อาร์ตนัลส์ นักดนตรีชาวไอซ์แลนด์ซึ่งประพันธ์ดนตรีประกอบรายการด้วย ชิบนัลล์เสนอบทที่เขียนไว้ล่วงหน้าต่อไอทีวีและสามารถโน้มน้าวให้บริษัทอนุมัติการสร้างภาพยนตร์ได้ในฤดูใบไม้ร่วงของปี พ.ศ. 2554 การทดสอบความสามารถเริ่มขึ้นหลังจากนั้นไม่นานนัก แต่นักแสดงบางคนก็ได้รับการเสนอบทให้โดยตรง การถ่ายฉากสำคัญเริ่มต้นในเดือนสิงหาคม พ.ศ. 2555 โดยสถานที่ถ่ายทำหลัก ๆ ได้แก่เมืองและหมู่บ้านต่าง ๆ ในเทศมณฑลดอร์เซต, เขตนอร์ทซัมเมอร์เซตในเทศมณฑลซัมเมอร์เซต, เทศมณฑลเซาท์กลอสเตอร์เชอร์ และนครบริสตอล คณะผู้สร้างใช้ความพยายามอย่างมากที่จะปกปิดตัวตนของฆาตกรไว้เป็นความลับไปจนถึงตอนจบ นักแสดงและทีมงานได้รับการเสนอชื่อเข้าชิงรางวัลหลายรางวัลจากภาพยนตร์ชุดที่ 1 โดยชนะเลิศรางวัลแบฟตาและรางวัลงานทักษะภาพยนตร์ของสถาบันศิลปะภาพยนตร์และโทรทัศน์บริติช (แบฟตา) ด้วย
ภาพยนตร์ชุดที่ 2 ได้รับการประกาศว่าจะสร้างหลังจากภาพยนตร์ชุดที่ 1 จบลง โดยประกอบไปด้วยเส้นโครงเรื่อง 2 เส้น ได้แก่ การพิจารณาคดีฆาตกรรมจากภาพยนตร์ชุดที่ 1 ในชั้นศาล และการรื้อฟื้นคดีที่เมืองแซนด์บรุกขึ้นมาใหม่ เทนนันต์, โคลมัน และผู้แสดงส่วนใหญ่จากภาพยนตร์ชุดที่ 1 กลับมาแสดงในชุดที่ 2 อีกครั้ง ส่วนกลุ่มผู้แสดงใหม่รวมไปถึงแมรีแอนน์ ชอง-แบปทีสต์, เจมส์ ดาร์ซี, อีฟ ไมลส์, ชาร์ลอตต์ แรมพลิง, มีรา ไซแอล และฟีบี วอลเลอร์-บริดจ์ และมีการถ่ายทำในสถานที่จริงที่เขตนอร์ทซัมเมอร์เซต, เทศมณฑลเดวอน, เทศมณฑลดอร์เซต และเทศมณฑลบาร์กเชอร์ โดยมีมาตรการรักษาความลับเกี่ยวกับโครงเรื่องในชุดที่ 2 อย่างรัดกุม
ภาพยนตร์ชุดที่ 3 ได้รับการประกาศว่าจะสร้างหลังจากการออกอากาศตอนสุดท้ายของภาพยนตร์ชุดที่ 2 สิ้นสุดลง ทั้งเทนนันต์และโคลมันได้ยืนยันแล้วว่าจะกลับมาแสดงต่อ ในเดือนตุลาคม พ.ศ. 2558 โคลมันได้ยืนยันว่าภาพยนตร์ชุดที่ 3 จะเริ่มถ่ายทำในฤดูร้อนของปีถัดไป
ในเดือนสิงหาคม พ.ศ. 2556 ฟอกซ์บรอดแคสติงประกาศว่าจะนำ "เมืองซ่อนบาป" มาสร้างใหม่สำหรับผู้ชมในสหรัฐอเมริกา แต่มีตอนจบต่างออกไป ภาพยนตร์ชุดฉบับอเมริกันซึ่งมีชื่อเรื่องว่า "เกรซพอยต์" (และมีเทนนันต์เป็นนักแสดงนำเช่นกัน) เริ่มออกอากาศในวันที่ 2 ตุลาคม พ.ศ. 2557 และจบภายในสิบตอน ช่องฟร็องส์เดอของฝรั่งเศสก็ประกาศสร้างภาพยนตร์ชุดนี้ในฉบับของตนเองเช่นกัน โดยใช้ชื่อเรื่องว่า "มาลาแตรา"
สนามกีฬาด็อกแลนส์

สนามกีฬาด็อกแลนส์  (หรือรู้จักกันในชื่อ สนามกีฬาสเตเดียม, เทลส์ตราโดม และ สนามกีฬาเอติฮัด ตามชื่อผู้สนับสนุน) เป็นสนามกีฬาอเนกประสงค์ในย่านด็อกแลนส์ เมืองเมลเบิร์น รัฐวิกตอเรีย ประเทศออสเตรเลีย เริ่มสร้างในเดือนตุลาคม ค.ศ. 1997 ขณะก่อสร้างยังใช้ชื่อ "วิกตอเรียสเตเดียม" สร้างเสร็จในปี ค.ศ. 2000 ด้วยงบประมาณ 460 ล้านดอลลาร์ออสเตรเลีย
วัตถุประสงค์ในการก่อสร้างเพื่อใช้งานแทนสนามกีฬาเวฟเวอร์ลีย์พาร์ก ปัจจุบันใช้จัดแข่งฟุตบอลตามกฎออสเตรเลียและเป็นสำนักงานใหญ่ของสันนิบาตฟุตบอลออสเตรเลีย สนามแห่งนี้เป็นสนามเหย้าของสโมสรฟุตบอลเมลเบิร์นวิกตอรี และยังใช้จัดแข่งกีฬาอื่น ๆ เช่น คริกเกต รักบี้ และยังใช้จัดงานบันเทิงและงานมหรสพอีกด้วย
วอลเลย์บอลชายชิงแชมป์ยุโรป รุ่นอายุไม่เกิน 20 ปี

วอลเลย์บอลชายชิงแชมป์ยุโรป รุ่นอายุไม่เกิน 20 ปี  หรือในชื่อเดิม วอลเลย์บอลเยาวชนชายชิงแชมป์ยุโรป  ระหว่างปี ค.ศ. 1966 – ค.ศ. 2012 เป็นการแข่งขันวอลเลย์บอลสำหรับนักกีฬาที่มีอายุไม่เกิน 20 ปี จัดขึ้นโดยสมาพันธ์วอลเลย์บอลยุโรป (ซีอีวี) การแข่งขันครั้งแรกจัดขึ้นในปี ค.ศ. 1966 และจัดขึ้นทุก ๆ 2 ปี
การแข่งขันครั้งล่าสุดจัดขึ้นที่ประเทศเช็กเกีย ทีมที่ชนะเลิศคือ ทีมชาติรัสเซีย และการแข่งขันครั้งต่อไปจัดขึ้นที่ประเทศอิตาลีในปี ค.ศ. 2022
รายพระนามจักรพรรดิแห่งจักรวรรดิโรมัน

จักรพรรดิตะวันตก.
ราชวงศ์เธโอโดเซียน (392–455).
Note: จักรพรรดิเธโอโดเซียสที่ 1 เป็นคนสุดท้ายที่ปกครองจักรวรรดิโรมันทั้ง 2 ฝั่ง ต่อมามีการแบ่งพระราชอาณาเขตให้พระราชโอรสทั้ง 2 อาร์คาดิอุส และ ฮอนอริอุส หลังพระองค์สวรรคต
ปัจฉิมจักรพรรดิแห่งโรมันตะวันตก (455–476).
Note: The classical "Roman Empire" is usually said to have ended with the deposition of Romulus Augustulus, with its continuation in the east being referred to by modern scholars as the "Byzantine Empire".
กระทรวงเกษตรสหรัฐ

กระทรวงเกษตรสหรัฐอเมริกา (ย่อ: USDA) เป็นกระทรวงของรัฐบาลกลางแห่งสหรัฐ มีหน้าที่รับผิดชอบในการพัฒนาและการดำเนินงานของรัฐบาลกลางนโยบายเกี่ยวกับการทำฟาร์มเกษตรป่าไม้และอาหาร
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
เอไมเนอร์

เอไมเนอร์ (เขียนย่อเป็น Am) เป็นบันไดเสียงไมเนอร์ที่เริ่มด้วยโน้ต เอ ประกอบด้วยระดับเสียง A, B, C, D, E, F, และ G เครื่องหมายตั้งบันไดเสียงของบันไดเสียงนี้ ไม่มีแฟลต และไม่มีชาร์ป อย่างไรก็ตาม หากเป็นบันไดเสียงฮาร์โมนิกไมเนอร์จะยกระดับเสียงของโน้ต G ไปเป็น G♯
ลินเนิร์ด สกินเนิร์ด

ลินเนิร์ด สกินเนิร์ด  เป็นวงร็อกสัญชาติอเมริกันจาก แจ็กสันวิลล์, ฟลอริดา, สหรัฐอเมริกา ก่อตั้งขึ้นในปี 1964 วงได้รับความนิยมอย่างกว้างขวางในฐานะศิลปินแนวเพลงเซาเทิร์นร็อกโดยเฉพาะในช่วงยุค 70 โดยมีซิงเกิลฮิตที่เป็นที่รู้จักหลายซิงเกิลอาทิเช่น "Sweet Home Alabama" และ "Free Bird" วงได้ออกสตูดิโออัลบั้มมาทั้งหมด 14 อัลบั้ม โดยในช่วงแรกก่อนวงจะแตกได้ออกสตูดิโออัลบั้มมาทั้งหมด 5 อัลบั้ม อัลบั้มแสดงสด 6 อัลบั้ม และอัลบั้มรวมเพลง 23 อัลบั้ม 
เดิมทีวงได้ใช้ชื่อ "มายแบ็กยาร์ด" (My Backyard) ต่อมาก็ได้เปลี่ยนเรื่อยๆ คือ "เดอะโนเบิลไฟว์" (The Noble Five) และ "วันเปอร์เซนต์" (One Percent) จนกระทั่งเปลี่ยนมาเป็น "ลินเนิร์ด สกินเนิร์ด" จวบจนปัจจุบัน โดยคำว่า "ลินเนิร์ด สกินเนิร์ด" เป็นคำสแลงที่เพี้ยนมาจากการเรียกชื่อตรงๆของครูสอนวิชาพละคนหนึ่งนามว่า "ลีโอนาร์ด สกินเนอร์" (Leonard Skinner) จากโรงเรียนมัธยมโรเบิร์ต อี.ลี (Robert E. Lee High School) ซึ่งเป็นโรงเรียนที่สมาชิกส่วนใหญ่กำลังศึกษาอยู่ ด้วยความเข้มงวดของสกินเนอร์เกี่ยวกับกฎระเบียบของโรงเรียนเรื่องการไว้ผมยาวมากเป็นพิเศษ ทำให้รอซซิงตันต้องดรอปจากโรงเรียนที่ยอมรับเรื่องกฎระเบียบผมไม่ได้ แต่ถึงอย่างไรก็ดีในเวลาต่อมาพวกเขาก็เพิ่มระดับความสัมพันธ์ที่ดีขึ้นเรื่อยๆ โดยมีครั้งหนึ่งที่เชิญสกินเนอร์ขึ้นเวทีตอนคอนเสิร์ตที่แจ็กสันวิลล์ของพวกเขาอีกด้วย 
นอกจากนี้จากซิงเกิล "Free Bird" ซึ่งเป็นซิงเกิลที่โด่งดังจากการบรรเลงโซโล่ยาวปิดท้าย ในลักษณะฮาร์ดร็อก จนต่อมาประวิทย์ พงษ์ธนานิกร นักดนตรีชาวไทยก็ได้นำชื่อไปตั้งเป็นวงฟรีเบิร์ดส ซึ่งในเวลาต่อมาก็โด่งดังในยุค 80 
ในช่วงที่สกินเนิร์ดกำลังเป็นที่นิยมอย่างขีดสุด ก็ได้เกิดอุบัติเหตุเครื่องบินตกปี 1977 ทำให้สมาชิกถึง 3 คนเสียชีวิตประกอบด้วย ร้องนำ "รอนนี ฟาน แซนต์" มือกีตาร์/ร้อง "สตีฟ เกนเนส" และนักร้องประกอบ "แคสซี เกนเน" เป็นเหตุให้วงต้องแตกออกไปในที่สุด และความที่นิยมที่หายไปอีกด้วย แม้จะมีการรวมวงอีกรอบในปี 1987 ก็ตาม
วงได้รวมอีกครั้งในปี 1987 โดยมีนักร้องนำหลักคือ "จอห์นนี ฟาน แซนต์" น้องชายของรอนนี ฟาน แซนต์ และสมาชิกที่สมาชิกรุ่นก่อตั้งที่เหลืออย่าง "แกรี รอซซิงตัน" นอกจากนี้ก็ได้มือกีตาร์ "ริคกี เมดล็อก" ที่เคยร่วมแต่งและบันทึกเสียงให้กับวงในช่วงปี 1971 - 1972 ได้กลับมาร่วมในปี 1996 และในเวลาต่อก็ได้มือกลอง "ไมเคิล คาร์เทลโลน" ที่ทำหน้าที่บันทึกและทัวร์ตั้งแต่ปี 1999 ลินเนิร์ด สกินเนิร์ดได้รับการยกเข้าสู่หอเกียรติยศร็อกแอนด์โรล ในวันที่ 13 มีนาคม 2006 ได้รับการจัดอันดับจากนิตยสารโรลลิงสโตนส์ในหัวข้อ "100 ศิลปินที่ยิ่งใหญ่ที่สุดตลอดกาล" ด้วยอันดับ 95 ในปี 2004
รักครั้งใหม่ หัวใจเดิม

รักครั้งใหม่ หัวใจเดิม  เป็นภาพยนตร์อเมริกันแนวโรแมนติกดราม่าในปี ค.ศ. 2012 กำกับโดย ไมเคิล ซัคซี นำแสดงโดย ราเชล แม็กอดัมส์ และ แชนนิง เททัม ภาพยนตร์เรื่องนี้ได้รับแรงบันดาลใจมาจากเหตุการณ์จริงของคิมและคริกกิต คาร์เพนเตอร์ โดยภาพยนตร์เป็นเรื่องราวของคู่แต่งงานใหม่ในชิคาโก ผู้เข้าไปพัวพันกับอุบัติเหตุรถยนต์ ที่ทำให้ภรรยาของเขามีอาการโคม่าและสูญเสียความทรงจำทั้งหมดเกี่ยวกับสามี
"รักครั้งใหม่ หัวใจเดิม" ประสบความสำเร็จบนตารางบ็อกซ์ออฟฟิส และทำรายได้รวมที่ 196,114,570 ดอลลาร์สหรัฐทั่วโลก กลายเป็นภาพยนตร์โรแมนติกดราม่าที่ทำรายได้สูงสุดเป็นอันดับ 7 และยังเป็นภาพยนตร์เรื่องสุดท้ายของสกรีนเจมส์ ก่อนที่บริษัทเมโทร-โกลวิน-เมเยอร์จะซื้อกิจการต่อ
นักแสดง.
<templatestyles src="Div col/styles.css"/>
เบรตต์ แอนเดอร์สัน

เบรตต์ ลูวิส แอนเดอร์สัน  เป็นนักร้อง-นักแต่งเพลงชาวอังกฤษ รู้จักดีในฐานะนักร้องนำวงสเวด หลังจากสเวดได้ยุบวงในปี 2003 เขาก็ได้ก่อตั้งวงที่มีชื่อว่า เดอะเทียส์ (The Tears) เคยออกอัลบั้มเดี่ยวมาแล้วสี่ชุด และสเวดรวมตัวกันอีกครั้งในปี 2010 ในช่วงแรกของสเวด นักร้องนำเบรตต์ แอนเดอร์สัน มักจะแต่งตัวแบบคนสองเพศ มีเสียงร้องที่โดดเด่นโดยมีวรรณยุกต์ที่กว้าง จนกลายเป็นที่นิยมในสหราชอาณาจักร
แมต ออสแมน

แมทิว เดวิด "แมต" ออสแมน  เป็นนักดนตรีชาวอังกฤษ รู้จักกันดีในฐานะมือเบสแห่งวงสเวด เขาเคยเรียนที่วิทยาลัยเศรษฐศาสตร์และรัฐศาสตร์แห่งลอนดอน ในปี 1989 เขาได้รับปริญญาตรีสาขาเศรษฐศาสตร์
จัสติน ฟรีชแมน

จัสติน เอลินอร์ ฟรีชแมน  เป็นศิลปินและอดีตนักดนตรีชาวอังกฤษ เป็นรู้จักกันดีในฐานะนักร้องนำวงบริตป็อป อีลาสติกา (Elastica) รวมทั้งอดีตสมาชิกวงสเวดในช่วงแรก ตอนนี้เธอหันหลังมาทำอาชีพนจิตรกร
เดอะแฟลช วีรบุรุษเหนือแสง

เดอะแฟลช วีรบุรุษเหนือแสง  เป็นภาพยนตร์ชุดทางโทรทัศน์อเมริกัน พัฒนาโดย เกรก เบอร์ลันติ, แอนดรูว์ ไครส์เบิร์ก และเจฟ จอห์นส์ เผยแพร่ออกอากาศที่ช่องเดอะซีดับเบิลยู โดยพื้นฐานเรื่องมาจากตัวละครของดีซีคอมิกส์ที่ชื่อ แบร์รี่ อัลเลน/เดอะแฟลช ซึ่งเป็นซูเปอร์ฮีโร่ที่มีความเร็วเหนือมนุษย์ เป็นเรื่องที่แยกออกมาจาก "โคตรคนธนูมหากาฬ" ที่อยู่ในจักรวาลเดียวกัน นำแสดงโดย แกรนต์ กัสติน ผู้สืบสวนอาชญากรรมที่ได้รับความเร็วเหนือมนุษย์ ซึ่งเขาใช้ต่อสู้กับอาชญากรรวมถึงคนอื่น ๆ ที่มีความสามารถเหนือมนุษย์เช่นกัน
เห็นได้ชัดว่าตอนนำร่องลับ ๆ ได้รับการต้อนรับที่ดี หลังแกรนต์ กัสติน ได้แสดงเป็น แบร์รี่ อัลเลน ใน แอร์โรว์ นำไปสู่การตัดสินใจของผู้บริหารในการพัฒนาตอนนำร่องเต็มรูปแบบ จากประโยชน์ของงบประมาณที่มากขึ้นและช่วยให้เนื้อหาโลกของ แบร์รี่ อัลเลน มีรายละเอียดมากขึ้น ภาพยนตร์ทางโทรทัศน์ชุดนี้มีสถานที่ถ่ายทำหลักอยู่ใน แวนคูเวอร์, รัฐบริติชโคลัมเบีย, ประเทศแคนาดา
เดอะแฟลช วีรบุรุษเหนือแสง เปิดตัวครั้งแรกในอเมริกาเหนือในวันที่ 7 ตุลาคม พ.ศ. 2557 เป็นรอบปฐมทัศน์ที่มีจำนวนการดูเป็นอันดับสองในประวัติศาสตร์ของช่องเดอะซีดับเบิลยู ตามหลัง "เดอะแวมไพร์ ไดอารีส์" ที่ออกอากาศเมื่อปี พ.ศ. 2552 เดอะแฟลช วีรบุรุษเหนือแสงได้รับการตอบรับอย่างดีจากนักวิจารณ์และผู้ชม และได้รับรางวัล พีเพิลส์ชอยซ์อะวอดส์ สาขาละครชีวิตเรื่องใหม่ยอดนิยมในปี พ.ศ. 2557 ซีรีส์ชุดนี้ร่วมกับซีรีส์เรื่องแอร์โรว์ได้เปิดเผยตัวละครเพื่อต่อยอดออกไปยังซีรีส์ "รวมพลคนเหนือมนุษย์" ซึ่งออกฉายเมื่อวันที่ 21 มกราคม พ.ศ. 2559
การเผยแพร่.
<onlyinclude></onlyinclude>
รายชื่อประเทศเรียงตามผลผลิตแร่เหล็ก

ด้านล่างนี้เป็น รายชื่อประเทศเรียงตามผลผลิตแร่เหล็ก 
ข้อมูลจาก U.S. Geological Survey
การผลิตเหล็กดิบ.
ด้านล่างนี้เป็นรายชื่อประเทศเรียงตามการผลิตเหล็กดิบ
สนามกีฬาการกีฬาแห่งประเทศไทย บางพลี

สนามกีฬาจังหวัดสมุทรปราการ หรือ สมุทรปราการสเตเดียม เป็นสนามฟุตบอลของสโมสรฟุตบอลโบลาเวน สมุทรปราการ เอฟซี ตั้งอยู่ที่ถนนเคหะบางพลี อำเภอบางเสาธง จังหวัดสมุทรปราการ มีความจุทั้งหมด 6,800 ที่นั่ง ในอดีตเคยเป็นสนามฟุตบอลของสโมสรฟุตบอลซุปเปอร์ พาวเวอร์ สมุทรปราการ
เครื่องจำหน่ายสินค้าอัตโนมัติ

เครื่องจำหน่ายสินค้าอัตโนมัติ  เป็นเครื่องที่มีจุดประสงค์เพื่อจำหน่ายสิ่งของเช่น อาหารว่าง, เครื่องดื่ม, บุหรี่ หรือ ล็อตเตอรี หรือแม้กระทั่งทองคำ ให้กับลูกค้าโดยอัตโนมัติ หลังจากลูกค้าได้ใส่เงินหรือบัตรเครดิต เข้าสู่เครื่อง โดยเครื่องจำหน่ายสินค้าอัตโนมัติเครื่องแรกได้รับการพัฒนาในประเทศอังกฤษ ช่วงต้นคริสต์ศตวรรษที่ 19 เพื่อจำหน่ายไปรษณียบัตร
ประวัติ.
ในยุคแรกของประวัติศาสตร์การคิดค้นเครื่องจำหน่ายสินค้าอัตโนมัติ ซึ่งคิดค้นโดยเฮโรแห่งอะเล็กซานเดรีย วิศวกรและนักคณิตศาสตร์ชาวกรีกในช่วงคริสต์ศตวรรษแรก โดยเครื่องของเขาสามารถรับเหรียญเพื่อจำหน่ายน้ำมนต์ ได้ เมื่อหยอดเหรียญแล้วมันจะตกลงบนถาดที่เชื่อมต่อกับคันโยก และคันโยกจะเปิดท่อที่สามารถทำให้น้ำไหลลงมาได้ โดยถาดนั้นจะเอียงจนกว่าเหรียญจะตกลง และเมื่อไม่มีน้ำหนักของเหรียญแล้วคันโยกจะดันขึ้นและปิดท่อ
ประเทศไทยใน พ.ศ. 2558

เหตุการณ์ที่เกิดขึ้นใน พ.ศ. 2558 (ค.ศ. 2015) ในประเทศไทย เป็นปีที่ 234 แห่งกรุงรัตนโกสินทร์ และเป็นปีที่ 70 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
Club Friday To Be Continued ตอน เพื่อนรัก เพื่อนร้าย

Club Friday To Be Continued ตอน เพื่อนรัก เพื่อนร้าย บทโทรทัศน์โดย ธัญลักษณ์ จุลพงษ์, ธีระพัสตร์ ถนัดสอนสาร ผลิตโดย บริษัท เก้ง กวาง แก๊งค์ จำกัด ออกอากาศทุกวันจันทร์ อังคาร เวลา 20.00 - 21.15 น. เริ่มตอนแรกวันที่ 15 มีนาคม พ.ศ. 2559 ทางช่อง จีเอ็มเอ็ม 25
มาตรการลงโทษโดย กสทช..
หลังจากที่ได้ออกอากาศจบแล้ว เมื่อวันที่ 6 พฤษภาคม 2559 มีผู้ใช้เว็บไซต์ Change.org สร้างแคมเปญรณรงค์ โดยมีวัตถุประสงค์ให้สำนักงาน กสทช. พิจารณามาตรการลงโทษสถานีโทรทัศน์จีเอ็มเอ็ม 25 เนื่องจากละครมีเนื้อหาแสดงความรุนแรงทางร่างกายและจิตใจ, การนำเสนอฉากการข่มขืนกระทำชำเราในขณะที่หน่วยงานต่าง ๆ กำลังรณรงค์การลดการใช้ความรุนแรงและการข่มขืนในสื่อ และการออกอากาศด้วยการจัดความเหมาะสม ท ทุกวัย ซึ่งผู้สร้างแคมเปญมองว่าไม่เหมาะสมเนื่องจากมีเนื้อหาที่ไม่เหมาะสมแก่เด็กและเยาวชน ซึ่งได้มีผู้ลงชื่อทั้งหมด 3,314 ราย
ต่อมาในวันที่ 11 กรกฎาคม 2559 ที่ประชุมคณะกรรมการกิจการกระจายเสียงและกิจการโทรทัศน์ (กสท.) ได้มีมติลงโทษปรับทางปกครองแก่ช่องจีเอ็มเอ็ม 25 เป็นจำนวน 50,000 บาท รวมถึงให้ทางช่องปรับระดับความเหมาะสมของรายการจาก ท เป็น น18 และให้ตัดฉากที่ไม่เหมาะสมออกหากจะนำรายการมาออกอากาศซ้ำ
เอเบร์ชี เฟร์นังจิส จี อังดราจี

เอเบร์ชี เฟร์นังจิส จี อังดราจี (29 สิงหาคม พ.ศ. 2531 —) เป็นนักฟุตบอลชาวบราซิล โดยปัจจุบันลงเล่นให้กับโจโฮร์ดารุลตักซิม ในมาเลเซียซูเปอร์ลีก ตำแหน่งกองหน้า
เขาเป็นนักเตะที่ทำสถิติยิงประตูสูงสุดของไทยลีกในปัจจุบัน
เอเบร์ชีมีจุดเด่นในการเล่นลูกฟรีคิกด้วยเท้าซ้าย สโมสรแรกในไทยของเอเบร์ชีคือ ราชบุรี มิตรผล โดยเขาได้เล่นให้กับสโมสรทั้งหมด 2 ฤดูกาลครึ่ง และได้ทำประตูจำนวนมากให้กับสโมสรในฐานะกองหน้าคนสำคัญ โดยในฤดูกาล 2557 เขาเป็นผู้ทำประตูสูงสุดในลีก ต่อมาในครึ่งหลังของฤดูกาล 2559 เอเบร์ชีได้ย้ายมาเล่นให้กับอัล-ชาบาบ ก่อนที่จะกลับมาเล่นในไทยลีกอีกครั้งกับเอสซีจี เมืองทอง ยูไนเต็ด ในช่วงครึ่งหลังของฤดูกาล 2560 เขามีส่วนช่วยให้สโมสรชนะเลิศไทยลีกคัพและแม่โขงคลับแชมเปียนชิพเป็นสมัยแรกทั้งสองรายการในฤดูกาลนั้น ในเดือนกันยายน พ.ศ. 2561 เอเบร์ชีทำครบ 100 ประตูในไทยลีก ทำให้เขากลายเป็นผู้เล่นคนที่ 5 ที่สามารถทำสถิตินี้ได้
สโมสร.
ในวันที่ 30 กันยายน พ.ศ. 2561 เอเบร์ชีทำหนึ่งประตูในนัดที่เมืองทองบุกไปเอาชนะสุโขทัยที่สนามทุ่งทะเลหลวง 3–2 ทำให้เขากลายเป็นผู้เล่นคนที่ 5 ที่สามารถทำประตูครบ 100 ลูกในไทยลีก ต่อจาก ศรายุทธ ชัยคำดี, เคลย์ตง ซิลวา, พิภพ อ่อนโม้ และ ธีรศิลป์ แดงดา
ทีมชาติ.
ในเดือนพฤษภาคม พ.ศ. 2558 เอเบร์ชีได้สัญชาติติมอร์ ทำให้เขาสามารถลงเล่นให้กับทีมชาติติมอร์-เลสเตได้ อย่างไรก็ดี ในวันที่ 19 มกราคม พ.ศ. 2560 สมาพันธ์ฟุตบอลเอเชีย ได้ประกาศว่า เอเบร์ชีและผู้เล่นบราซิลอีก 11 คน จะไม่สามารถลงเล่นให้กับทีมชาติติมอร์-เลสเตได้
จิ๊กซอว์ (มาร์เวลคอมิกส์)

จิ๊กซอว์  เป็นตัวละครโดยมาร์เวลคอมิกส์ สร้างสรรค์โดยเลน ไวน์และรอสส์ แอนดรู ปรากฏตัวครั้งแรกในหนังสือการ์ตูน "ดิอะเมซิงสไปเดอร์แมน" เล่มที่ 162 (พฤศจิกายน 1976) เป็นหนึ่งในศัตรูของพันนิชเชอร์
ประวัติตัวละคร.
จิ๊กซอว์มีชื่อจริงว่า บิลลี รุสโซ (Billy Russo) เมื่ออายุได้ 10 ปี เขาถูกบิดาที่ชอบทำร้ายร่างกายไล่ออกจากบ้าน ต่อมารุสโซทำงานเป็นนักฆ่าในนิวยอร์ก เนื่องจากเป็นคนหน้าตาดี รุสโซจึงมีฉายาว่า "เดอะบิวต์" (The Beaut) เขาแต่งงานกับผู้หญิงชื่อซูซานและมีบุตรชื่อเฮนรี แต่รุสโซมักจะทำร้ายสองคนนี้ หลังจากเหตุการณ์ที่ทำให้ครอบครัวของแฟรงค์ แคสเซิลถูกฆ่า รุสโซได้รับการว่าจ้างจากแฟรงค์ คอสตาให้กำจัดทุกคนที่เกี่ยวข้องกับครอบครัวของแคสเซิล รุสโซฆ่าทุกคนแต่ฆ่าแคสเซิลไม่สำเร็จ ไม่กี่ชั่วโมงต่อมา แคสเซิลซึ่งกลายเป็นพันนิชเชอร์ตามรุสโซไปที่ไนต์คลับและฆ่าลูกน้องของรุสโซทั้งหมด พันนิชเชอร์ไว้ชีวิตเขาเพื่อให้ส่งข้อความไปถึงแก๊งอาชญากรรม จากเหตุการณ์นี้ทำให้รุสโซถูกกระจกบาดหน้าเสียโฉมและกลายเป็นจิ๊กซอว์
ความสามารถและพลัง.
ถึงแม้จะไม่ได้รับการฝึกแบบทหาร แต่จิ๊กซอว์มีสมรรถภาพทางกายสูงเทียบเท่ากับพันนิชเชอร์และมีความเชี่ยวชาญในการต่อสู้ การใช้อาวุธ การก่ออาชญากรรมและการวางแผนที่ชาญฉลาด นอกจากนี้ยังสวมชุดเกราะพิเศษเพื่อช่วยเพิ่มพลัง
ในสื่ออื่น.
ภาพยนตร์.
โดมินิก เวสต์ นักแสดงชาวอังกฤษ รับบทเป็นจิ๊กซอว์ในภาพยนตร์ "เดอะ พันนิชเชอร์ 2 สงครามเพชฌฆาตมหากาฬ" ปี 2008
ทีวีซีรีส์.
ในปี 2017 ได้มีการฉายซีรีส์ "เดอะ พันนิชเชอร์" ทางช่องเน็ตฟลิกซ์ โดยตัวละครจิ๊กซอว์หรือบิลลี รุสโซ แสดงโดยเบน บาร์น ต้นกำเนิดตัวละครภายในเรื่องจะแตกต่างจากคอมมิคและในภาพยนตร์ โดยบิลลี รุสโซเป็นเพื่อนสนิทของแฟรงค์ คลาสเซิล ในสมัยยังเป็นนาวิกโยธินที่ทำปฏิบัติการลับกับซีไอเอ
สโมสรฟุตบอลเรอัลมาดริดในฤดูกาล 2010–11

ฤดูกาล 2010-11 ของ สโมสรฟุตบอลเรอัลมาดริด ซึ่งเป็นฤดูกาลที่ 107 ของสโมสร และเป็นฤดูกาลที่ 80 ของการได้อยู่บนลีกสูงสุด
ผู้เล่น.
<templatestyles src="Template:Football squad player/styles.css" />
สโมสรฟุตบอลเรอัลมาดริดในฤดูกาล 2009–10

ฤดูกาล 2010-11 ของ สโมสรฟุตบอลเรอัลมาดริด ซึ่งเป็นฤดูกาลที่ 106 ของสโมสร และเป็นฤดูกาลที่ 79 ของการได้อยู่บนลีกสูงสุด
ผู้เล่น.
<templatestyles src="Template:Football squad player/styles.css" />
สโมสรฟุตบอลเรอัลมาดริดในฤดูกาล 2008–09

ฤดูกาล 2010-11 ของ สโมสรฟุตบอลเรอัลมาดริด ซึ่งเป็นฤดูกาลที่ 105 ของสโมสร และเป็นฤดูกาลที่ 78 ของการได้อยู่บนลีกสูงสุด
ผู้เล่น.
<templatestyles src="Template:Football squad player/styles.css" />
ธนาคารรัฐแห่งเวียดนาม

ธนาคารรัฐแห่งเวียดนาม  เป็นธนาคารกลางของประเทศเวียดนาม ในปัจจุบันนี้มีสัดส่วนการถือหุ้นประมาณ 65% ของ VietinBank - ธนาคารจดทะเบียนที่ใหญ่ที่สุดของประเทศ
รายนามผู้ว่าการธนาคารรัฐแห่งเวียดนาม.
ด้านล่างนี้คือรายนามผู้ว่าการธนาคารรัฐแห่งเวียดนาม
แลงพาร์ก

แลงพาร์ก  เป็นพื้นที่แห่งหนึ่งในบริสเบน รัฐควีนส์แลนด์ ประเทศออสเตรเลีย มีสนามกีฬาขนาดใหญ่ ชื่อว่า ซันคอร์ปสเตเดียม (หรือชื่อเดิม ซันคอร์ป-ซูปา สเตเดียม) หรือรู้จักกันในชื่อ บริสเบนสเตเดียม มักใช้จัดงานฟุตบอลและรักบี้ สนามกีฬาแห่งนี้มีความจุ 52,500 ที่นั่ง และมีพื้นที่สนาม 136 x 82 ตารางเมตร
บัณฑิต สาวแก้ว

บัณฑิต สาวแก้ว (เกิดวันที่ 10 เมษายน พ.ศ. 2519; ชื่อเล่น: บี) อดีตนักแสดงชาวไทยเชื้อสายนิวซีแลนด์ในสังกัดสถานีวิทยุโทรทัศน์ไทยทีวีสีช่อง 3 จบการศึกษาปริญญาตรีจากคณะวิศวกรรมศาสตร์ มีผลงานการแสดงละครเรื่องแรก คือ เก้าอี้ขาวในห้องแดง ออกอากาศทางช่อง 3 รับบทเป็น ตะวันฉาย ต่อมารับบทเป็นพระเอกครั้งแรกในละครเรื่อง คู่ทรนง
ปัจจุบันดำรงตำแหน่ง Executive Digital Director ที่ Cheil Worldwide's (Thailand)
พรรคนวัตกรรมญี่ปุ่น

พรรคนวัตกรรมญี่ปุ่น  พรรคการเมืองจาก ประเทศญี่ปุ่น ก่อตั้งเมื่อวันที่ 22 กันยายน พ.ศ. 2557 เกิดจากการควบรวมกันของ 2 พรรคการเมืองขนาดเล็กโดยมีนาย โยะริฮิสะ มัตสึโนะ อดีต ส.ส. จาก พรรคประชาธิปไตยญี่ปุ่น หรือ ดีพีเจ เป็นหัวหน้าพรรค
ต่อมาวันที่ 24 กุมภาพันธ์ พ.ศ. 2559 ทางพรรคและพรรคประชาธิปไตยญี่ปุ่นได้ลงนามในการจัดตั้งพรรคการเมืองใหม่เพื่อการเลือกตั้งสมาชิก ราชมนตรีสภา ในช่วงฤดูร้อนปี พ.ศ. 2559 ในวันที่ 14 มีนาคม พ.ศ. 2559 ได้มีการเปิดเผยชื่อพรรคการเมืองใหม่ที่ได้ก่อตั้งขึ้นโดยใช้ชื่อว่า พรรคประชาธิปไตย (ญี่ปุ่น) โดยใช้ชื่อภาษาญี่ปุ่นว่า Minshinto 
ในวันที่ 27 มีนาคม พ.ศ. 2559 ทางพรรคนวัตกรรมญี่ปุ่นและพรรคประชาธิปไตยญี่ปุ่นได้ทำการเปิดตัวพรรคประชาธิปไตย (ญี่ปุ่น) อย่างเป็นทางการทำให้การดำเนินงานของพรรคทั้ง 2 ต้องยุติลง
เอเอฟซีแชมเปียนส์ลีก 2016 รอบแพ้คัดออก

การแข่งขัน เอเอฟซีแชมเปียนส์ลีก 2016 รอบแพ้คัดออก จะลงเล่นตั้งแต่วันที่ 17 พฤษภาคม ถึง 26 พฤศจิกายน พ.ศ. 2559. 16 ทีมทั้งหมดเข้าร่วมการแข่งขันในรอบแพ้คัดออกที่จะตัดสินหาทีมชนะเลิศของ เอเอฟซีแชมเปียนส์ลีก 2016.
ทีมที่ผ่านเข้ารอบ.
แชมป์และรองแชมป์ของแต่ละกลุ่มจากแปดกลุ่มใน รอบแบ่งกลุ่ม เข้ารอบสำหรับรอบแพ้คัดออก. ทั้งโซนตะวันตกและโซนตะวันออกจะมีแปดทีมที่ผ่านเข้ารอบ.
<section begin=ทีมที่ผ่านเข้ารอบ />
<section end=ทีมที่ผ่านเข้ารอบ />
รูปแบบการแข่งขัน.
ในรอบแพ้คัดออก, 16 ทีมลงเล่นระบบแพ้คัดออก, กับทีมที่ถูกแบ่งระหว่างสองโซนจนกระทั่งรอบชิงชนะเลิศ. แต่ละสายจะลงเล่นในรูปแบบสองนัดเหย้าและเยือน. กฎยิงประตูทีมเยือน, การต่อเวลาพิเศษ (ประตูทีมเยือนไม่สามารถใช้ในการต่อเวลาพิเศษ) และ การดวลลูกโทษ เป็นการใช้ในการตัดสินหาทีมชนะเลิศในกรณีที่จำเป็น.
ตารางการแข่งขัน.
ตารางการแข่งขันของแต่ละรอบจะมีดังนี้.
สายการแข่งขัน.
ในรอบ 16 ทีมสุดท้าย, แชมป์ของหนึ่งกลุ่มจะลงเล่นพบกับรองแชมป์ของอีกกลุ่มหนึ่งที่มาจากโซนเดียวกัน, กับทีมชนะเลิศของกลุ่มจะได้เป็นเจ้าบ้านในเลกที่สอง. ในส่วนกำหนดการแข่งขันจะถูกกำหนดออกมาดังนี้:
<templatestyles src="Col-begin/styles.css"/>
การจับสลากสำหรับรอบก่อนรองชนะเลิศจะมีขึ้นหลังจากรอบ 16 ทีมสุดท้ายเสร็จสมบูรณ์. สี่ทีมที่มาจากโซนตะวันตกจะถูกจับสลากมาพบกันเป็นสองคู่, และสี่ทีมที่มาจากโซนตะวันออกจะถูกจับสลากเป็นสองคู่ที่เหลือ. ไม่มีทีมวางหรือการหลบเลี่ยงชาติหรือสโมสรที่มาจากชาติเดียวกัน, แต่ทีมที่มาจากสมาคมเดียวกันจะถูกจับสลากอยู่ในคู่เดียวกันได้.
<section begin=สายการแข่งขัน />
<section end=สายการแข่งขัน />
รอบ 16 ทีมสุดท้าย.
<section begin=รอบ 16 ทีมสุดท้าย />
<section end=รอบ 16 ทีมสุดท้าย />
โซนตะวันตก.
"รวมผลสองนัด โลโคโมทีฟ ทาชเคนท์ ชนะ 2–1."
"รวมผลสองนัด อัล-นาเซอร์ ชนะ 5–4."
"รวมผลสองนัด อัล-อิน ชนะ 3–1."
"รวมผลสองนัด เอล จาอิช ชนะ 6–4."
โซนตะวันออก.
"รวมผลสองนัด ช็อนบุก ฮุนได มอเตอส์ ชนะ 3–2."
"รวมผลสองนัด เสมอ 2–2. เซี่ยงไฮ้ เอสไอพีจี ชนะด้วยกฏยิงประตูทีมเยือน."
"รวมผลสองนัด เสมอ 3–3. ชานตง ลู่เหนิง ชนะด้วยกฏประตูทีมเยือน."
รอบก่อนรองชนะเลิศ.
<section begin=รอบก่อนรองชนะเลิศ />
<section end=รอบก่อนรองชนะเลิศ />
โซนตะวันตก.
"รวมผลสองนัด อัล-อิน ชนะ 1–0."
นัดแรกระหว่าง เอล จาอิช พบ อัล-นาเซอร์, แต่เดิมชนะ 3–0 โดย อัล-นาเซอร์, ถูกริบผลการแข่งขันและชนะผ่านด้วยสกอร์ 3–0 ต่อ เอล จาอิช โดยคณะกรรมการวินัยเอเอฟซี เมื่อวันที่ 12 กันยายน พ.ศ. 2559, เป็นทางด้านอัล-นาเซอร์ส่งผู้เล่นลงสนามที่ชื่อว่า วังแดร์แลย์ ที่ถูกพบว่าได้มีการลงทะเบียนหนังสือเดินทางอินโดนีเซียปลอมขึ้นมา.
"รวมผลสองนัด เอล จาอิช ชนะ 4–0."
โซนตะวันออก.
"รวมผลสองนัด ช็อนบุก ฮุนได มอเตอส์ ชนะ 5–0."
"รวมผลสองนัด เอฟซี โซล ชนะ 4–2."
รอบรองชนะเลิศ.
<section begin=รอบรองชนะเลิศ />
<section end=รอบรองชนะเลิศ />
โซนตะวันตก.
"รวมผลสองนัด อัล-อิน ชนะ 5–3."
โซนตะวันออก.
"รวมผลสองนัด ช็อนบุก ฮุนได มอเตอส์ ชนะ 5–3."
รอบชิงชนะเลิศ.
<section begin=รอบชิงชนะเลิศ />
"รวมผลสองนัด ช็อนบุก ฮุนได มอเตอส์ ชนะ 3–2."<section end=รอบชิงชนะเลิศ />
พรรคประชาวิวัฒน์

พรรคประชาวิวัฒน์  หรือ มินชินโต เป็นพรรคการเมืองขนาดใหญ่ของประเทศญี่ปุ่น ก่อตั้งเมื่อวันที่ 27 มีนาคม 2016 โดยเกิดจากการควบรวมพรรคกันของพรรคประชาธิปไตยญี่ปุ่น และ พรรคนวัตกรรมญี่ปุ่นหรือเจไอพี
สนามฟุตบอลนครซูอิตะ

สนามฟุตบอลนครซูอิตะ  เป็นสนามกีฬาในเขตนครซูอิตะ จังหวัดโอซากะ ประเทศญี่ปุ่น จุได้ประมาณ 39,694 คน
สนามฟุตบอลนครซูอิตะ เป็นสนามเหย้าของกัมบะ โอซากะ ทีมในเจลีก ตั้งแต่ปี ค.ศ. 2016 แทนที่สนามโอซากะเอ็กซ์โป 70 ซึ่งใช้งานตั้งแต่ปี ค.ศ. 1980–2015
สนามกีฬามุฮัมมัด บิน ซายิด

สนามกีฬามุฮัมมัด บิน ซายิด  เป็นสนามกีฬาอเนกประสงค์ในอาบูดาบี สหรัฐอาหรับเอมิเรตส์ ใช้จัดแข่งขันกีฬาฟุตบอลและคริกเกต และยังเป็นสนามเหย้าของสโมสรอัลญะซีเราะฮ์ ชื่อสนามตั้งชื่อตามมุฮัมมัด บิน ซายิด อัล นะฮ์ยาน
ความจุดั้งเดิมของสนามแห่งนี้คือ 15,000 ที่นั่ง ต่อมาได้ก่อสร้างส่วนต่อขยายเพิ่ม และเสร็จครึ่งหนึ่งในเดือนธันวาคม ค.ศ. 2006 เคยใช้จัดงานกัลฟ์คัพออฟเนชันครั้งที่ 18 ซึ่งสหรัฐอาหรับเอมิเรตส์เป็นเจ้าภาพ ตอนนั้นสนามมีความจุ 24,000 ที่นั่ง
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
พระราชบัญญัติพรรคการเมือง พ.ศ. 2498

พระราชบัญญัติพรรคการเมือง พ.ศ. 2498 พระราชบัญญัติพรรคการเมืองฉบับแรกของประเทศไทยซิ่งได้ประกาศใช้เมื่อวันที่ 28 กันยายน พ.ศ. 2498 ซึ่งสาระสำคัญของพระราชบัญญัติฉบับนี้คือกำหนดให้ผู้มีสิทธิ์เลือกตั้งสมาชิกสภาผู้แทนราษฎรตั้งแต่ 500 คนขึ้นไปหรือ สมาชิกสภาผู้แทนราษฎร ตั้งแต่ 10 คนขึ้นไปสามารถจดทะเบียนจัดตั้งพรรคการเมืองได้โดยต้องยื่นเรื่องกับ ปลัดกระทรวงมหาดไทย ในฐานะนายทะเบียนพรรคการเมืองทำให้พรรคการเมืองที่จดทะเบียนตามพระราชบัญญัติฉบับนี้มีสิทธิตามกฎหมายที่จะดำเนินงานในด้านต่าง ๆ ได้แต่ไม่มีสถานะเป็นนิติบุคคลและสามารถเป็นโจทก์หรือจำเลยในชั้นศาลได้และในกรณีที่จะยุบพรรคการเมืองนั้นให้เป็นอำนาจหน้าที่ของศาล
โดยสาเหตุของการประกาศใช้พระราชบัญญัติฉบับนี้สืบเนื่องจากใน รัฐธรรมนูญแห่งราชอาณาจักรไทย พุทธศักราช 2475 แก้ไขเพิ่มเติม พุทธศักราช 2495 ในมาตรา 26 ได้กำหนดให้ประชาชนสามารถรวมตัวกันจัดตั้งพรรคการเมืองได้แต่ทางรัฐบาลก็เกรงว่าจะมีการนำเอากฎหมายว่าด้วยสมาคมมาบังคับใช้จึงได้มีการร่างพระราชบัญญัติฉบับนี้ซึ่งพรรคการเมืองที่ได้จดทะเบียนตามพระราชบัญญัติฉบับนี้เป็นพรรคแรกคือ พรรคเสรีมนังคศิลา ที่ได้จดทะเบียนเมื่อวันที่ 29 กันยายน พ.ศ. 2498
พระราชบัญญัติฉบับนี้ถูกยกเลิกโดยคำสั่งของคณะปฏิวัติฉบับที่ 8 ลงวันที่ 21 ตุลาคม พ.ศ. 2501
สนามกีฬานานาชาติบัสรา

สนามกีฬานานาชาติบัสรา  เป็นศูนย์กีฬาขนาดใหญ่ในเมืองบัสรา ทางตอนใต้ของประเทศอิรัก
ภาพรวม.
การก่อสร้างเริ่มขึ้นในวันที่ 1 มกราคม ค.ศ. 2009 และแล้วเสร็จในวันที่ 12 ตุลาคม ค.ศ. 2013 ใช้งบประมาณในการก่อสร้างจากรัฐบาลอิรักประมาณ 550 ล้านดอลลาร์ โดยสนามหลักมีความจุ 65,000 ที่นั่ง สนามรองมีความจุ 10,000 ที่นั่ง สิ่งอำนวยความสะดวก อาทิ โรงแรมห้าดาว 4 แห่ง และสิ่งอำนวยความสะดวกเกี่ยวกับกีฬาอื่น ๆ
มีการให้สัญญาโครงการก่อสร้างนี้กับอับดุลลอฮ์ อัลญะบูรี ผู้รับเหมาก่อสร้างรายใหญ่ของอิรัก และทรีซิกซ์ตีอาร์คิเทกเจอร์ (360 architecture) กับนิวพอร์ตโกลบอล บริษัทสัญชาติอเมริกันสองแห่ง
พี่เลี้ยง

พี่เลี้ยง เป็นนิยายแนว โรแมนติก จากบทประพันธ์โดย ทมยันตี ถูกนำมาสร้างเป็นภาพยนตร์มาแล้ว 1 ครั้งในปี พ.ศ. 2531 โดย ไฟว์สตาร์โปรดักชั่น กำกับการแสดงโดย คมสัน พงษ์สุธรรม นำแสดงโดย สันติสุข พรหมศิริ, จินตหรา สุขพัฒน์, ศักราช ฤกษ์ธำรงค์, ตรีรัก รักการดี, รัชนู บุญชูดวง 
ต่อมาได้ถูกนำมาสร้างเป็นละครโทรทัศน์มาแล้ว 2 ครั้ง ครั้งแรกโดยบริษัทดาราวิดีโอ กำกับการแสดงโดย มานพ สัมมาบัติ ออกอากาศทุกคืนวันจันทร์-อังคาร เวลา 20.20 - 22.20 น. ออกอากาศเมื่อปี พ.ศ. 2535 ทางสถานีโทรทัศน์สีกองทัพบกช่อง 7 
และนำกลับมาสร้างใหม่อีกครั้งในปี พ.ศ. 2559 ผลิตโดยบริษัท ดีคืนดีวัน จำกัด บทโทรทัศน์โดย วรรณา แต่งพสุเลิศ กำกับการแสดงโดย อดุลย์ บุญบุตร นำแสดงโดย ปภาวิน หงษ์ขจร, แคทเธอรีน จีน่า มีดส์ ออกอากาศทุกจันทร์-พุธ เวลา 19.40 - 20.40 น. และตั้งแต่วันที่ 9 พฤษภาคม พ.ศ. 2559 ออกอากาศทุกจันทร์-อังคาร เวลา 19.40 - 21.10 น. ทางช่อง 8
 พ.ศ. 2535
 พ.ศ. 2559
อินเตอร์คอสมอส

อินเตอร์คอสมอส  เป็นโครงการอวกาศของสหภาพโซเวียต มีวัตถุประสงค์เพื่อช่วยเหลือพันธมิตรของสหภาพโซเวียตด้านภารกิจทางอวกาศทั้งแบบมีมนุษย์และแบบไม่มีมนุษย์
ประเทศที่เข้าร่วมโครงการนี้ได้แก่ชาติในยุโรปตะวันออกซึ่งเป็นสมาชิกกติกาสัญญาวอร์ซอ, สภาเพื่อความช่วยเหลือซึ่งกันและกันทางเศรษฐกิจ และชาติสังคมนิยมอื่น ๆ อย่างอัฟกานิสถาน, คิวบา, มองโกเลีย และเวียดนาม นอกจากนี้ ชาติไม่ฝักใฝ่ฝ่ายใดที่นิยมสหภาพโซเวียตอย่างอินเดียและซีเรีย รวมทั้งฝรั่งเศส (ซึ่งเป็นชาติทุนนิยมและเป็นพันธมิตรกับสหรัฐอเมริกาหรือนาโตในบางครั้ง) ก็เข้าร่วมโครงการด้วย
อินทัช โฮลดิ้งส์

บริษัท อินทัช โฮลดิ้งส์ จำกัด (มหาชน) เป็นอดีตบริษัทผู้ถือหุ้นสัญชาติไทยที่ประกอบธุรกิจโทรคมนาคมเป็นหลัก ก่อตั้งโดยทักษิณ ชินวัตร อดีตนายกรัฐมนตรี เป็นบริษัทแม่ของบริษัท แอดวานซ์ อินโฟร์ เซอร์วิส จำกัด (มหาชน) (เอไอเอส) ซึ่งเป็นผู้ให้บริการโทรศัพท์มือถือรายใหญ่ที่สุดในประเทศไทย และบริษัท ไทยคม จำกัด (มหาชน) ซึ่งเป็นผู้ให้บริการดาวเทียมของประเทศไทย เป็นบริษัทจดทะเบียนในตลาดหลักทรัพย์แห่งประเทศไทย และเป็นส่วนหนึ่งของดัชนีเซต 50
บริษัทมีรายได้หลักจากการกำกับธุรกิจในเครือและค่าเช่าอสังหาริมทรัพย์ โดยได้แบ่งสายธุรกิจออกเป็นสามสาย คือ สายธุรกิจโทรคมนาคมไร้สาย, สายธุรกิจเทคโนโลยีสารสนเทศ และ สายธุรกิจอื่น ๆ
ในปี พ.ศ. 2547 ตระกูลชินวัตรทำการขายหุ้นที่ถือครองทั้งหมดในบริษัทนี้ให้แก่เทมาเส็กโฮลดิงส์ของรัฐบาลสิงคโปร์ ซึ่งเป็นการซื้อขายหุ้นที่มีมูลค่ารวมสูงสุดในประวัติศาสตร์ของตลาดหลักทรัพย์แห่งประเทศไทย อย่างไรก็ตามตั้งแต่ปี พ.ศ. 2554 เทมาเส็กโฮลดิงส์ทยอยตัดขายหุ้นอินทัชอย่างต่อเนื่อง ท้ายที่สุดในเดือนสิงหาคม พ.ศ. 2559 เทมาเส็กก็ตัดขายหุ้นอินทัชก้อนสุดท้าย 21% ให้แก่สิงเทล ซึ่งเป็นบริษัทลูกของตัวเอง
ในปี พ.ศ. 2563 บมจ.กัลฟ์ เอ็นเนอร์จี ดีเวลลอปเมนท์ เริ่มเข้ามาถือหุ้นอินทัช และเริ่มกระบวนการเสนอซื้อหุ้นอินทัชจากผู้ถือหุ้นรายอื่นอย่างต่อเนื่อง แต่ในส่วนสิงเทลปฏิเสธการขายหุ้นของตนให้แก่กัลฟ์ และแล้วในเดือนสิงหาคม พ.ศ. 2564 กัลฟ์ก็ขึ้นเป็นผู้ถือหุ้นรายใหญ่อันดับหนึ่งในอินทัชแทนที่สิงเทล ด้วยสัดส่วน 42.25%
ในเดือนกรกฎาคม พ.ศ. 2567 คณะกรรมการ บมจ.อินทัชฯ และ บมจ. กัลฟ์ฯ ประกาศควบรวมกิจการทั้งสองบริษัท โดยจะมีการจัดตั้งบริษัทใหม่ในไตรมาส 2 พ.ศ. 2567
การลงประชามติสหภาพโซเวียต พ.ศ. 2534

การลงประชามติว่าด้วยอนาคตของสหภาพโซเวียต เป็นการลงประชามติทั่วสหภาพโซเวียตเมื่อวันที่ 17 มีนาคม พ.ศ. 2534 เพื่อนำไปสู่การอนุมัติสนธิสัญญาสหภาพใหม่ ซึ่งเป็นสนธิสัญญาที่จะปฏิรูปสหภาพโซเวียต โดยมีคำถามว่า
<templatestyles src="Template:Blockquote/styles.css" />
ในคาซัคสถานได้เปลี่ยนคำในการลงประชามติจาก "ควรเป็นรัฐเอกราช" เป็นคำว่า "ควรเป็นสาธารณรัฐเอกราช"
การลงประชามตินี้ถือเป็นครั้งแรกและครั้งเดียวตั้งแต่ก่อตั้งสหภาพโซเวียตมา ประชาชนส่วนใหญ่เห็นชอบให้มีการอนุมัติสนธิสัญญาสหภาพใหม่ แต่ความพยายามรัฐประหารเมื่อเดือนสิงหาคม พ.ศ. 2534 ทำให้สหภาพโซเวียตล่มสลายไปก่อนที่จะประกาศใช้สนธิสัญญาดังกล่าว
มาร์โก เด เชซาริส

มาร์โก เด เชซาริส  เป็นผู้ฝึกสอนมวยไทย และมวยไทยเลิศฤทธิ์ในระดับนานาประเทศ รวมถึงเป็นโปรโมเตอร์มวยไทยชาวอิตาลี
ประวัติ.
มาร์โก เด เชซาริส เริ่มฝึกมวยไทยมาตั้งแต่ปี ค.ศ. 1978 กับโรแฌร์ ปาชี (หนึ่งในผู้บุกเบิกมวยไทยในประเทศฝรั่งเศส) แล้วมาเรียนกับโชคชัยชนะ ครุฑสุวรรณ (พี่หมู) ซึ่งเป็นหัวหน้าผู้ฝึกสอนแห่งค่ายมวยปิ่นสินชัย ที่กรุงเทพมหานคร ก่อนที่จะมาเป็นผู้ฝึกสอนที่ได้รับการรับรองโดยสำนักงานคณะกรรมการวัฒนธรรมแห่งชาติ ของกระทรวงศึกษาธิการตั้งแต่ปี ค.ศ. 1991
เขาได้รับการจัดให้อยู่ในขั้นที่ 15 จากสำนักงานคณะกรรมการวัฒนธรรมแห่งชาติ รวมถึงได้รับการจัดให้อยู่ในระดับมงคลทอง (อาจารย์มวยโบราณ) นับเป็นครูมวยไทยที่มิใช่ชาวไทย คนที่สามของโลกที่ได้รับเกียรติสูงสุดนี้
เขาเป็นผู้อำนวยการด้านเทคนิคและเป็นผู้ก่อตั้งสถาบันมวยโบราณนานาชาติที่ได้รับการก่อตั้งในปี ค.ศ. 1993 โดยให้ความร่วมมือกับสมาคมสถาบันศิลปการต่อสู้ป้องกันตัวแบบไทย และสมาคมครูมวยไทย ซึ่งเป็นสององค์กรที่ตั้งสำนักงานอยู่ในประเทศไทย
มาร์โก เด เชซาริส ยังเป็นผู้เผยแพร่วิชามวยไทยโบราณในประเทศอิตาลี รวมถึงหลายประเทศในทวีปยุโรปและอเมริกาใต้
นอกจากนี้ เขาได้เป็นกรรมการผู้ตัดสินมวยไทย, โปรโมเตอร์มวยไทย และเป็นผู้ฝึกสอนนักมวยไทยระดับอาชีพตั้งแต่ปี ค.ศ. 1989 โดยเป็นผู้ฝึกสอนนักมวยไทยแชมป์โลก 8 คน และนักมวยไทยแชมป์ยุโรป 3 คน
มาร์โก เด เชซาริส มีผลงานหนังสือ 7 เล่ม โดยห้าเล่มในนั้นจะเกี่ยวกับมวยโบราณ กับอีกสองเล่มที่เกี่ยวกับมวยไทย ทั้งยังมีผลงานวิดีโอเกี่ยวกับเทคนิคการฝึกมวยไทยและมวยโบราณอีก 20 ชุด
นอกจากนี้ เขายังได้รับการฝึกวิชามวยไทยเลิศฤทธิ์ จากผู้เชี่ยวชาญทางการทหารหลายคน โดยได้รับการประสานงานในช่วง 12 ปีที่ผ่านมา ซึ่งมีพันเอกนพเก้า ศรีบุญเรือง เป็นผู้ฝึกสอนคนแรก
แคช แค็บ

แคช แค็บ เป็นรายการเกมส์โชว์ คิดค้นโดยอาดัม วูด  ต้นกำเนิดเกิดขึ้นที่สหราชอาณาจักร และได้ถูกซื้อลิขสิทธิ์ในการผลิตรายการหลายประเทศ กติกาการเล่นคือ ผู้โดยสารที่นั่งบนรถแท็กซี่จะต้องตอบคำถาม โดยเป็นคำถามประเภทความรู้ทั่วไป ตลอดเส้นปลายทางของแต่ละครั้ง โดยหากตอบผิดครบ 3 ครั้งจะต้องลงจากรถทันที
กติกาเกม.
เมื่อผู้โดยสารได้ขึ้นมาที่รถแท็กซี่แคชแค็บแล้ว จะได้ยินเสียงต้อนรับก่อนโดยที่ไม่รู้ตัวว่ามันคือรถ cash cab ซึ่งตลอดการเดินทาง ผู้โดยสารจะต้องตอบคำถามของโชเฟอร์แท็กซี่ให้ถูก โดยมีเวลาคิดหาคำตอบข้อละ 30 วินาที เพื่อสะสมเงินรางวัล และตอบผิดได้โดยที่ยังไม่ถูกไล่ลงจากรถเพียง 2 ครั้ง มี 2 ตัวช่วย คือ โทรถามคนรู้จัก กับถามคนข้างทาง ซึ่งแต่ละตัวช่วยจะสามารถใช้ได้ 1 ตัวช่วยต่อข้อคำถาม และมีเวลา 30 วินาทีในการใช้ (ในเวอร์ชั่นของไทย คำถามข้อแรก-ข้อที่ 5 จะมีมูลค่าข้อละ 250 บาท ข้อที่ 6-10 จะมีมูลค่า 500 บาท และข้อที่ 11 ขึ้นไป (ถ้ายังไม่ถึงจุดหมายปลายทางแต่ทำภารกิจ one minute challenge ได้สำเร็จ) จะมีมูลค่าข้อละ 1,000 บาท) ถึงจุดหมายปลายทางและตอบถูกสะสมได้เท่าไหร่ ก็จะได้เงินที่สะสมตามนั้น แต่ถ้าตอบคำถามผิดรวมครบ 3 ครั้ง เกมโอเวอร์ทันที แล้วจะทำให้ผู้โดยสารต้องถูกไล่ลงจากรถตรงเส้นทางนั้นๆ ไป 
คำถาม double bonus.
เมื่อมาถึงจุดหมายแล้ว ถ้าเล่นข้อนี้ให้เริ่มต้นโดยการดูวิดีโอ แล้วเก็บข้อมูลมาให้ได้มากที่สุดเพื่อใช้ตอบคำถาม หลังจากนั้นโชเฟอร์แท็กซี่จะมีคำถามจากวิดีโอที่ผู้โดยสารดูมาให้ แล้วต้องตอบให้ถูก ถ้าตอบถูก เงินรางวัลที่ได้รับจะได้เป็น 2 เท่าของเงินที่สะสม แต่ถ้าตอบผิด เกมโอเวอร์และไม่ได้เงินกลับไปเลยแม้แต่บาทเดียว แต่ถ้าไม่เลือกเล่นคำถามนี้ รับเงินที่สะสม 1 เท่ากลับบ้านไป
เม็มมิงเงิน

เม็มมิงเงิน  เป็นเมืองในรัฐบาวาเรีย ประเทศเยอรมนี เป็นศูนย์กลางทางด้านการคมนาคม การศึกษา และเศรษฐกิจของอนุภูมิภาคดานูบ-อิลเลอร์ เขตติดต่อทางตะวันตกของเขตเมืองมีแม่น้ำอิลเลอร์ไหลกั้นอยู่ ด้วยประชากรราว 42,000 คนทำให้เป็นเมืองที่มีประชากรมากสุดเป็นอับดับ 5 ในภาคสวาเบีย เชื่อว่าเมืองนี้ถือกำเนิดขึ้นจากค่ายทหารเล็ก ๆ ในยุคโรมันที่เรียกว่า "คาสซิลิอาคุม" (ละติน: Cassiliacum)
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
วันอาสาสมัครสากล

วันอาสาสมัครสากล  หรือ IVD คือ วันที่จัดตั้งขึ้นโดยองค์การสหประชาชาติตั้งแต่ค.ศ. 1985 เป็นวันที่เปิดโอกาสให้องค์กรอาสาสมัคร และอาสาสมัครแต่ละคน เผยแพร่สิ่งที่ตนได้ทำลงไป ทั้งในระดับท้องถิ่น ระดับชาติ และระดับนานาชาติ เพื่อบรรลุเป้าหมายการพัฒนาแห่งสหัสวรรษ (Millennium Development Goals) หรือ MDGs
วันอาสาสมัครสากลนับเป็นโอกาสสำคัญขององค์การนอกภาครัฐหลายองค์การ รวมไปถึง กาชาด การลูกเสือ และองค์กรอื่น ๆ นอกจากนี้ยังเป็นโอกาสสำคัญและเป็นที่สนับสนุนของ (United Nations Volunteers)
โครงการอาสาสมัครสหประชาชาตินอกจากจะส่งอาสาสมัครนับพันคนทุกๆ ปีแล้ว ยังทำงานอย่างใกล้ชิดกับพันธมิตรและภาครัฐในการก่อตั้งโครงการอาสาสมัครแห่งชาติ เพื่อสร้างโครงสร้างที่ช่วยเหลือและรักษาความเป็นจิตอาสาท้องถิ่นในประเทศต่างๆ อาสาสมัครสามารถสร้างความเคลื่อนไหวเพื่อการพัฒนามนุษย์อย่างยั่งยืนโดยการสนับสนุนกิจกรรมขององค์กรพัฒนาในอินเทอร์เน็ตผ่านบริการอาสาสมัครออนไลน์  
ความสนใจหลักของวันอาสาสมัครสากลปี 2014 (IVD 2014) ไม่ได้เพียงเพื่อเฉลิมฉลองจิตอาสาในทุกมุมมองเท่านั้น แต่ยังเป็นการยกย่องเหล่าผู้คนที่ร่วมกันสร้างความแตกต่างทั้งในระดับท้องถิ่น ระดับประเทศ และระดับโลก IVD 2014 เน้นไปที่การร่วมมือกันของอาสาสมัครในการเชิญชวนผู้คนจากรากหญ้าในกระบวนการตัดสินใจ เป็นการสร้างพื้นที่สำหรับการเข้าร่วมซึ่งนำสู่ การปกครองที่แข็งแกร่งมากขึ้น การทำงานร่วมกันของสังคม สันติภาพ และการพัฒนาอย่างยั่งยืน
ประวัติ.
วันอาสาสมัครสากลเป็นโอกาสสำหรับอาสาสมัคร ชุมชน และองค์กรเพื่อเผยแพร่สิ่งที่ตนได้ทำเพื่อการพัฒนาในระดับชุมชน ระดับชาติ และระดับนานาชาติ วันอาสาสมัครสากลเป็นโอกาสสำคัญสำหรับผู้คนและองค์กรอาสาสมัคร ทำงานร่วมกับภาครัฐ สถาบันไม่แสวงหาผลกำไร ภาควิชาการ และภาคเอกชน
ความสนใจบนความร่วมมือและการพัฒนา.
ในแต่ละปี วันอาสาสมัครสากลถูกใช้อย่างมีกลยุทธ์ หลายประเทศให้ความสนใจกับสิ่งที่อาสาสมัครทำ เพื่อบรรลุป้าหมายการพัฒนาแห่งสหัสวรรษ หรือ เป้าหมายภายใต้ระยะเวลาในการต่อสู้กับความยากจน ความหิวโหย โรคภัยไข้เจ็บ การไม่รู้หนังสือ การทำลายธรรมชาติ และการเหยียดเพศหญิง 
โดยปกติ องค์กรของวันอาสาสมัครสากลเกิดขค้นจากการร่วมมือกันระหว่าง ระบบสหประชาชาติ รัฐบาล องค์กรอาสาสมัคร และผู้คนที่ให้คำมั่นสัญญา ตัวแทนจากสื่อ หรือด้านวิชาการ มูลนิธิ ภาคเอกชน กลุ่มผู้เชื่อถือ และองค์กรทางกีฬาและสันทนาการมักมีส่วนร่วมเช่นเดียวกัน
ปณิธาน.
สมัชชาใหญ่เชิญชวนรัฐบาลให้เฝ้าดูนอาสาสมัครสากลเพื่อการพัฒนาทางเศรษฐศาสตร์และสังคมในวันที่ 5 ธันวาคม ของทุกปี (ปณิธาน 40/212 ของ 17 ธันวาคม ค.ศ. 1985) และกระตุ้นให้รัฐบาลทำการเพิ่มความตระหนักถึงความสำคัญของบริการจิตอาสา รวมไปถึงกระตุ้นให้ผู้คนจำนวนมากขึ้นเริ่มเดินเข้าสู้การให้บริการโดยการอาสาทั้งในประเทศของตนเอง และต่างประเทศ
รางวัลการอาสาออนไลน์.
รางวัลการอาสาออนไลน์ (UNV Online Volunteering service) เชื่อมต่อองค์กรที่ช่วยกันพัฒนากับอาสาสมัครออนไลน์ที่สามารถให้บริการและคำแนะนำผ่านอินเทอร์เน็ตโดยตรง ทุก ๆ ปี UNV มีอาสาสมัครออนไลน์กว่า 11,000 คนเข้าร่วม และทำงานอาสาออนไลน์มากกว่า 17,000 งาน โดยมี 60% ของจำนวนอาสาสมัครทั้งหมดมาจากประเทศกำลังพัฒนา ทุก ๆ ปี UNV ประกาศผู้ชนะของ UNV รางวัลการอาสาออนไลน์ประมาณกลางเดือนพฤศจิกายน และทำการเปิดโหวตสำหรับโครงการที่เป็นที่ชื่นชอบของมหาชน
นาธาน ไซกส์

นาธาน เจมส์ ไซกส์ (เกิด 18 เมษายน ค.ศ. 1993) เป็นนักร้องและนักแต่งเพลงชาวอังกฤษ เขาเริ่มมีชื่อเสียงโดยเป็นหนึ่งในสมาชิกวงเดอะวอนเทด แต่ต่อมาในปี ค.ศ. 2014 วงเดอะวอนเทดประกาศพักวง หลังไม่ประสบความสำเร็จทางด้านยอดขาย ในเดือนกรกฎาคม ค.ศ. 2015 ไซกส์ออกซิงเกิลเดี่ยวครั้งแรก ในซิงเกิล "คิสมีควิก"
ฟาบริเคเตอร์

ฟาบริเคเตอร์ คือ ชุดเครื่องมือร่วมกันพัฒนาซอฟต์แวร์บนเว็บ รวมไปถึง"เชิงอนุพันธ์, "เบราว์เซอร์บรรจุแบบ"กระจาย, "เครื่องมือเฝ้าดูการเปลี่ยนแปลง"เฮอรัลด์" , ตัวติดตามบัคแบบ"ประจักษ์" และวิกิ"เสียดทาน" ฟาบริเคเตอร์ทำงานร่วมกับกิต, , และ ชุดเครื่องมือนี้อยู่ในรูปแบบของซอฟต์แวร์เสรีภายใต้ลิขสิทธิ์อาปาเช่ เวอร์ชัน 2
เดิมทีฟาบริเคเตอร์ถูกพัฒนาเป็นเครื่องมือภายในของเฟสบุ๊ก โดยอีวาน พรีสท์ลี่ พรีสท์ลีออกจากเฟสบุ๊กเพื่อทำการพัฒนาฟาบริเคเตอร์ในบริษัทใหม่ที่มีชื่อว่าฟาซิลิตี
ผู้ใช้.
ตัวอย่างผู้ใช้ฟาบริเคเตอร์ได้แก่
สนามกีฬาชาฮิด ดัสต์เกอร์ดี

สนามกีฬาชาฮิด ดัสต์เกอร์ดี (หรือรู้จักกันในชื่อ พาสเตหะรานสเตเดียม)  เป็นสนามฟุตบอลในย่านเอกบาตัน เตหะราน ประเทศอิหร่าน ชื่อสนามมาจากเหตุการณ์สำคัญในสงครามอิรัก–อิหร่าน สนามนี้เคยเป็นสนามเหย้าของ สโมสรฟุตบอลพาสเตหะราน ปัจจุบันเป็นสนามเหย้าของฟุตบอลทีมชาติอิหร่านรุ่นอายุไม่เกิน 20 ปี
กระทรวงการก่อสร้าง

กระทรวงการก่อสร้าง (MOC) เป็นกระทรวงในรัฐบาลเวียดนามที่รับผิดชอบในการบริหารงานของรัฐในการก่อสร้าง, วัสดุก่อสร้าง, ที่อยู่อาศัย และอาคารสำนักงานสถาปัตยกรรมและการวางผังเมืองการก่อสร้างชนบทโครงสร้างพื้นฐานในเมืองบริการสาธารณะ และเป็นตัวแทนเจ้าของรัฐในสถานประกอบการที่รัฐเป็นเจ้าของ
กอร์ฟันตุฟ

กอร์ฟันตุฟ  เป็นเมืองทางตะวันตกเฉียงใต้ของประเทศโปแลนด์ อยู่ในเขตจังหวัดออปอแล มีเนื้อที่ 10.22 ตารางกิโลเมตร ในปี ค.ศ 2007 มีประชากร 1,861 คน ประชากรส่วนใหญ่ของเมืองนี้จะประกอบอาชีพเกษตรกรรม
กลยุทธ์การจัดการเรียนรู้

กลยุทธ์การจัดการเรียนรู้  คือทฤษฎีการเรียนรู้และการสอน รูปแบบการเรียนรู้และพัฒนารูปแบบการเรียนรู้ การบูรณาการเนื้อหาในกลุ่มสาระการเรียนรู้ การบูรณาการการเรียนรู้แบบรวม การใช้ กาารเลือก การผลิตสื่อ และพัฒนานวัตกรรมการเรียนรู้ที่ส่งเสริมผลการเรียนรู้ของผู้เรียน เทคนิคและวิทยาการการจัดการเรียนรู้ รอบรู้ในเนื้อหาวิชาที่สอนและกลยุทธ์การสอนเพื่อให้ผู้เรียน คิดวิเคราะห์ สังเคราะห์ สร้างสรรค์สิ่งใหม่ ๆ ได้ปฏิสัมพันธ์ระหว่างครูกับผู้เรียนที่ส่งเสริมการพัฒนาศักยภาพของผู้เรียน การนำประมวลรายวิชามาจัดทำแผนการเรียนรู้รายภาค ปฏิบัติการออกแบบ แผนการจัดการเรียนรู้และการจัดการเรียนรู้แบบยึดผู้เรียนเป็นสำคัญ การพัฒนาการจัดการเรียนการสอนและสื่อการสอนสำหรับผู้เรียนในแต่ละระดับการศึกษาได้เหมาะสมกับวัยของผู้เรียน ผู้เรียนที่มีความสามารถแตกต่างกัน การประเมินผลการเรียน กิจกรรมที่ส่งเสริมผลการเรียนรู้ของผู้เรียนจากการประเมินผล ปฏิบัติการจัดการชั้นเรียนและสร้างสรรค์กิจกรรมเพื่อเสริมสร้างพลังอำนาจในการเรียนรู้และพัฒนาด้านอารมณ์ สังคม
แกรนต์ กัสติน

โทมัส แกรนต์ กัสติน  เป็นที่รู้จักในชื่อ แกรนต์ กัสติน เป็นนักแสดงและนักร้องชาวอเมริกัน เขาเป็นที่รู้จักจากการแสดงเป็น แบร์รี่ อัลเลน ในภาพยนตร์ชุดทางโทรทัศน์ เดอะ แฟลช และบทบาทเดียวกันในโคตรคนธนูมหากาฬ ทางช่องเดอะซีดับเบิลยู และการแสดงเป็น เซบาสเตียน สมิต ในภาพยนตร์ชุดทางโทรทัศน์เรื่อง กลี
ชีวิตในวัยเด็ก.
โทมัส แกรนต์ กัสติน เกิดเมื่อ 14 มกราคม 1990 ที่ นอร์ฟอล์ก. เขาเป็นบุตรชายของพยาบาลเด็ก ดร. ติน่า ฮาเน่ย์ กับอาจารย์มหาวิทยาลัย โทมัส กัสติน.เข้าเรียนระดับมัธยมที่ Governor's School for the Arts ในนอร์ฟอล์ก, สำหรับการละครเพลง. และเขายังได้ไปแสดงที่โรงละคร Hurrah Players Incorporated ในเวอร์จิเนีย. ในปี 2008 เขาจบการศึกษาจาก Granby High School และเข้าร่วมโครงการละครเพลง BFA ที่ Elon University ใน รัฐนอร์ทแคโรไลนา เป็นเวลาสองปี. เขาเป็นเพื่อนกับนักแสดง คริส วูด ตั้งแต่สมัยเรียนมหาวิทยาลัย
อาชีพ.
เขาออกจากโรงเรียนและรับบทบาทเป็น เบบี้ จอห์น ในละครบรอดเวย์เรื่อง "West Side Story" ซึ่งเปิดแสดงในวันที่ 30 กันยายน 2010 ถึง 23 กันยายน 2011.
วันที่ 8 พฤศจิกายน 2011, เขาปรากฏตัวต่อสาธารณะชนเป็นครั้งแรกในบทบาท เซบาสเตียน สมิต สมาชิกเกย์ของ Dalton Academy Warblers ในภาพยนตร์ชุดทางโทรทัศน์เรื่อง กลี. กัสติน ได้รับบทเป็น เซบาสเตียน สมิต หลังการคัดเลือกนักแสดงมานานหลายสัปดาห์. เดิมเขามาคัดเลือกบทเป็นนักเต้นแท็ป, แต่ไม่ได้รับบทนั้น อย่างไรก็ตามไรอัน เมอร์ฟี่ผู้สร้างยังเก็บเขาไว้เป็นตัวเลือกอื่น. เขาเริ่มถ่ายทำในช่วงต้นของวันจันทร์ ที่ 26 กันยายน 2011 หลังจากเสร็จสิ้นการแสดงสุดท้ายของละครบรอดเวย์เรื่อง "West Side Story" ในคืนวันศุกร์ของสัปดาห์ก่อน. ในเดือนมกราคม 2012, Naya Rivera (รับบทเป็น ซานทาน่า โลเปซ) และ กัสติน (เป็น สมิต) แสดงเพลง "สมูทคริมินัล" เป็นคู่ในฤดูกาลที่สามตอน "ไมเคิล" ได้รับความร่วมมือจากนักดนตรีวง 2Cellos. มิวสิกวิดีโอเพลงถ่ายทำโดยมีนักดนตรีและนักแสดงทั้งสองกำลังเล่นเพลงในห้องที่รอบล้อมไปด้วยเก้าอี้ที่ว่างเปล่า. โดยเพลงนี้สามารถติดอันดับที่ 26 ในบิลบอร์ดฮอต 100, อันดับที่ 10 ในบิลบอร์ดดิจิทัลซองส์และอันดับที่ 28 ในบิลบอร์ดแคนาดาฮอต 100 โดยการจัดอันดับชาร์ตประจำสัปดาห์ที่ 18 กุมภาพันธ์ 2012
กัสติน เริ่มถ่ายทำ "A Mother's Nightmare" ภาพยนตร์ต้นฉบับจากช่องอินเทอร์เน็ต Lifetime ในช่วงปลายเดือนพฤษภาคม 2012 กับนักแสดง Annabeth Gish และ Jessica Lowndes และถ่ายทำกันที่ เวสต์ เคโลวนา, รัฐบริติชโคลัมเบีย, ประเทศแคนาดา. 11 กรกฎาคม 2012 มีการประกาศว่า กัสติน ได้รับบทบาทสำคัญในภาพยนตร์อิสระเรื่อง "Affluenza"
วันที่ 13 กันยายน 2013 มีการประกาศว่า กัสติน เล่นเป็นแบร์รี่ อัลเลนในฤดูกาลที่สองของแอร์โรว์ และเขาควรจะปรากฏในสามตอนสุดท้ายเพื่อปูทางสู่ ตอนนำร่องของเดอะ แฟลช อย่างไรก็ตาม แผนปูทางสู่ตอนนำร่องของเดอะ แฟลชได้ถูกยกเลิก. ตอนนำร่องถูกปล่อยออกมาในการฉายรอบปฐมทัศน์วันที่ 7 ตุลาคม 2014 และมี 4.8 ล้านผู้ชม มากที่สุดสำหรับรอบปฐมทัศน์ของช่องเดอะซีดับเบิลยูในรอบห้าปี. สองสัปดาห์ต่อมาทางช่องได้เพื่มจำนวนตอนเป็นยี่สิบสามตอนในทุกฤดูกาล. 11 มกราคม 2015 เขาเริ่มการแสดงสำหรับฤดูกาลที่สอง. 11 มีนาคม ปี 2016 เริ่มการแสดงสำหรับฤดูกาลที่สาม และกัสติน ยังมีบทบาทในภาพยนตร์ชุดทางโทรทัศน์เรื่องซูเปอร์เกิร์ล ทางช่องซีบีเอส(ปัจจุบันย้ายไปที่ช่อง The CW).
วันที่ 30 มีนาคม 2016 มีการประกาศว่า กัสติน จะได้ร่วมงานกับ วิลเลียม เอช. เมซี กับภาพยนตร์ที่กำลังจะเกิดขึ้นเรื่อง Krystal.
ชีวิตส่วนตัว.
ในเดือนมกราคมปี 2016 กัสติน เริ่มคบหากับ แอนเดรีย ลา โธม่า ทั้งคู่ประกาศข่าวการหมั้นเมื่อวันที่ 29 เมษายน 2017
รายชื่อประเทศเรียงตามการสูบบุหรี่ต่อหัว

ด้านล่างนี้เป็นรายชื่อของประเทศจากการบริโภคบุหรี่ยาสูบต่อหัว
ผู้คนทั่วโลกสูบบุหรี่มากกว่า 1 พันล้านคน ซึ่งประมาณ 800 ล้านคนนั้น เป็นผู้ชายที่สูบบุหรี่ ในขณะที่อัตราการสูบบุหรี่ได้พุ่งสูงขึ้นไปเรื่อยๆ และลดลงในกลุ่มประเทศที่พัฒนาแล้ว โดยเฉพาะอย่างยิ่งในกลุ่มในประเทศกำลังพัฒนา การบริโภคยาสูบยังคนเพิ่มขึ้น มากกว่า 80% ของผู้สูบบุหรี่ทั้งหมดอาศัยอยู่ในประเทศที่มีรายได้ต่ำหรือกลาง
พระราชบัญญัติพรรคการเมือง พ.ศ. 2511

พระราชบัญญัติพรรคการเมือง พ.ศ. 2511 พระราชบัญญัติพรรคการเมืองฉบับที่ 2 ของประเทศไทยซึ่งได้ประกาศใช้แทน พระราชบัญญัติพรรคการเมือง พ.ศ. 2498 ที่ถูกยกเลิกไปตามคำสั่งของ คณะปฏิวัติ ฉบับที่ 8 เมื่อวันที่ 21 ตุลาคม พ.ศ. 2501 โดยพระราชบัญญัติฉบับนี้ พระบาทสมเด็จพระปรมินทรมหาภูมิพลอดุลยเดช ได้ลงพระปรมาภิไธยให้ไว้เมื่อวันพุธที่ 9 ตุลาคม พ.ศ. 2511 โดยมี จอมพลถนอม กิตติขจร นายกรัฐมนตรี รัฐมนตรีว่าการกระทรวงกลาโหม และ ผู้บัญชาการทหารสูงสุด เป็นผู้ลงนามรับสนองพระบรมราชโองการและได้ประกาศใช้เมื่อวันอังคารที่ 15 ตุลาคม พ.ศ. 2511 
สาระสำคัญของพระราชบัญญัติฉบับนี้คือการกำหนดให้ผู้ที่จะจดทะเบียนจัดตั้งพรรคการเมืองต้องจดทะเบียนในรูปแบบเดียวกับการจดทะเบียนจัดตั้งบริษัทและในมาตรา 14 ได้กำหนดให้พรรคการเมืองมีสถานะเป็นนิติบุคคลซึ่งแตกต่างจากพระราชบัญญัติฉบับก่อนที่มิได้กำหนดให้พรรคการเมืองมีสถานะเป็นนิติบุคคล
นอกจากนี้ในพระราชบัญญัติฉบับนี้ยังได้กำหนดเรื่องหลักเกณฑ์ในการจัดตั้งสาขาของพรรคการเมืองขึ้นเป็นครั้งแรกและยังได้กำหนดให้ยุบพรรคการเมืองในกรณีที่สมาชิกของพรรคลดลงต่ำกว่า 500 คนและพรรคการเมืองไม่ได้รับเลือกตั้ง 2 ครั้งโดยพรรคการเมืองพรรคแรกที่ได้จดทะเบียนตามพระราชบัญญัติฉบับนี้คือ พรรคสหประชาไทย ที่ได้จดทะเบียนก่อตั้งเมื่อวันพฤหัสบดีที่ 24 ตุลาคม พ.ศ. 2511 โดยมี จอมพลถนอม กิตติขจร เป็นหัวหน้าพรรค
พระราชบัญญัติพรรคการเมือง พ.ศ. 2511 ถูกยกเลิกตามประกาศของคณะปฏิวัติฉบับที่ 9 ลงวันที่ 19 พฤศจิกายน พ.ศ. 2514
กระทรวงในประเทศญี่ปุ่น

กระทรวงในประเทศญี่ปุ่น หรือ กระทรวงและหน่วยงานส่วนกลาง (; โรมาจิ: "Chū-ō Shōchō"; #เปลี่ยนทาง) หรือ องค์กรฝ่ายบริหารของญี่ปุ่น (; โรมาจิ: "Gyōsei Kikan"; #เปลี่ยนทาง) คือ หน่วยงานสำคัญภายใต้อำนาจบริหารของประเทศญี่ปุ่น 
กระทรวงและหน่วยงานส่วนกลางญี่ปุ่น ณ ปัจจุบัน.
หน่วยงานรัฐบาลญี่ปุ่น ณ เดือนกันยายน พ.ศ. 2564 มีดังนี้
โรงเรียนบ้านแก้ว

โรงเรียนบ้านแก้ว  เป็นโรงเรียนประจำหมู่บ้านท่าช้าง ตั้งอยู่ที่ 3/4 หมู่ 2 ถนนรักศักดิ์ชมูล ตำบลท่าช้าง อำเภอเมืองจันทบุรี จังหวัดจันทบุรี สังกัดสำนักงานเขตพื้นที่การศึกษาจันทบุรีเขต 1 สำนักงานคณะกรรมการการศึกษาขั้นพื้นฐาน กระทรวงศึกษาธิการ โรงเรียนบ้านแก้วเป็นโรงเรียนเครือข่ายของมหาวิทยาลัยราชภัฏรำไพพรรณี เปิดการเรียนการสอนในระดับก่อนประถมศึกษา ประถมศึกษา และมัธยมศึกษาตอนต้น
ประวัติโรงเรียนบ้านแก้ว.
โรงเรียนบ้านแก้ว ก่อตั้งขึ้นเมื่อวันที่ 29 กันยายน พ.ศ. 2481 เลขที่ 3/4 หมู่ 2 ตำบลท่าช้าง อำเภอเมืองจันทบุรี จังหวัดจันทบุรี เปิดสอนครั้งแรกชั้นประถมศึกษาปีที่ 1 และชั้นประถมศึกษาปีที่ 2 มี นายบรรจง ชะระไสย เป็นครูใหญ่ และสอนคนเดียวโดยเช่าบ้าน นายจ่าง รักศักดิ์ (ผู้ใหญ่บ้านหมู่ 2) เป็นโรงเรียน
ได้เปิดทำการสอนตั้งแต่ชั้นอนุบาลปีที่ 1 ถึงชั้นประถมศึกษาปีที่ 6 และในปีการศึกษา 2540 กระทรวงศึกษาธิการ อนุญาตให้เปิดสอนชั้นมัธยมศึกษาปีที่ 1 ปัจจุบันสอนถึงชั้นมัธยมศึกษาปีที่ 3
รายนามผู้บริหารโรงเรียนบ้านแก้ว.
ผู้อำนวยการโรงเรียน.
ตั้งแต่ปีพุทธศักราช 2481 จนถึง ปัจจุบันโรงเรียนบ้านแก้ว จังหวัดจันทบุรี มีผู้บริหาร จำนวน 15 ท่าน
กฎชัทแธมเฮ้าส์

กฎชัทแธมเฮ้าส์ คือ ระบบการจัดโต้วาทีและการอภิปรายแบบคณะเกี่ยวกับประเด็นที่เป็นที่ถกเถียง ชื่อของกฎถูกตั้งตามสำนักงานใหญ่ของสถาบันกิจการต่างประเทศของสหราชอาณาจักร ซึ่งตั้งอยู่ที่ชัทแธมเฮ้าส์ เมืองลอนดอนตั้งแต่เดือนมิถุนายน พ.ศ. 2470
ในการประชุมภายใต้กฎชัทแธมเฮ้าส์ ผู้ร่วมประชุมทุกคนสามารถใช้ข้อมูลจากการอภิปรายอย่างเสรี ทว่าไม่สามารถเปิดเผยหรืออ้างอิงตัวบุคคลผู้อภิปรายหรือให้ความเห็นนั้น ๆ กฎนี้ถูกออกแบบขึ้นมาโดยมีจุดประสงค์ส่งเสริมให้การอภิปรายมีความเปิดกว้างและมีอิสระ
กฎ.
นับตั้งแต่การปรับปรุงในพ.ศ. 2545 กฎบัญญัติไว้ว่า
<templatestyles src="แม่แบบ:คำพูด/style.css" />เมื่อการประชุมถูกจัดขึ้นภายใต้กฎชัทแธมเฮ้าส์ ผู้เข้าร่วมสามารถใช้สารสนเทศที่ได้รับอย่างเสรี ทว่าไม่สามารถเปิดเผยทั้งตัวตน ตำแหน่ง หรือหน้าที่การงานได้
จุดประสงค์.
กฎถูกออกแบบเพื่อเพิ่มความเปิดกว้างของการอภิปรายสำหรับนโยบายสาธารณะ และเหตุการณ์ปัจจุบัณ รวมไปถึงการให้ผู้คนได้แสดงความคิดเห็นและอภิปรายความเห็นและข้อโต้แย้งที่แตกต่างกัน โดยไม่ต้องกังวลถึงผลประทบต่ออาชีพ และมีการแบ่งแยกอย่างชัดเจนต่อความคิดของนายจ้าง
กฎทำให้ผู้คนสามารถออกเสียงของตัวเองและออกความคิดเห็นที่อาจแตกต่างออกไปจากความคิดเห็นขององค์กรของตน ดังนั้นจึงเป็นการสนับสนุนการอภิปรายอย่างเสรี ผู้พูดมีเสรีภาพในการพูดความคิดเห็นของตนเอง โดยไม่ต้องกังวลถึงการเสื่อมเสียชื่อเสียงส่วนตัว หรือหน้าที่การงาน กฎชัทแธมเฮ้าส์แก้ปัญหาทางขอบเขตซึ่งหลายกำลังประสบ ด้วยความที่กฎช่วยให้ทุกคนได้ออกความเห็น ขณะที่ปกป้องเสรีภาพของการมีการปฏิสัมพันธ์ที่มีความสำคัญเพื่อให้ชุมชนสามารถสื่อสารกันได้ กฎถูกออกแบบเพื่อลดความเสี่ยงของซึ่งทำให้ความคิดเห็นที่ไม่ได้รับความนิยมถูกเมินจากการอภิปราย ทำให้ความคิดเห็นที่องค์กรสามารถอภิปรายกันได้มีความแคบลง
กฎมีเป้าหมายในการประกันสภาวะนิรนามให้กับผู้พูด เพื่อความสัมพันธ์ระหว่างประเทศที่ดีขึ้น ปัจจุบันกฎถูกใช้อย่างแพร่หลายไปยังนานาประเทศเพื่อช่วยในการอภิปรายอย่างเสรี กฎดั้งเดิมในพ.ศ. 2470 ได้ถูกปรับแต่งในเดือนตุลาคม พ.ศ. 2535 และพ.ศ. 2545 ชัทแธมเฮ้าส์แปลกฎเป็น ภาษาอาหรับ ภาษาจีน ภาษาฝรั่งเศส ภาษาเยอรมัน ภาษาโปรตุเกส ภาษาสเปน และ ภาษารัสเซี
กฎนี้เป็นสิ่งตรงข้ามกับการประชุมส่วนตัว ซึ่งไม่สามารถเปิดเผยสิ่งที่พูดถึงในการประชุมได้
รูธ เบลวิลล์

อลิซาเบธ รูธ นาโอมิ เบลวิลล์ (5 มีนาคม พ.ศ. 2397 – 7 ธันวาคม พ.ศ. 2486) หรือ หญิงแห่งเวลากรีนิช เป็นนักธุรกิจสาวชาวลอนดอน เธอ แม่ของเธอ มาเรีย อลิซาเบธ และพ่อของเธอ จอห์น เฮนรี่ ขายเวลาแก่ผู้คน โดยการตั้งเวลานาฬิกาไปที่เวลามาตรฐานกรีนิชตามนาฬิกากรีนิช จากนั้นขายเวลาโดยการให้ผู้คนดูเวลาจากนาฬิกานั้น
ประวัติ.
พ่อของรูธ เบลวิลล์ที่ชื่อว่า จอห์น เฮนรี่ เบลวิลล์ ให้บริการลูกค้าถึง 200 คนในพ.ศ. 2379 ทุกๆ เช้าจอห์น เฮนรี่จะไปที่หอดูดาวหลวงกรีนิชซึ่งเป็นที่ทำงานของเขา และตั้งเวลานาฬิกาของเขาตามเวลามาตรฐานกรีนิช จากนั้นเขาจะขับรถเล็กๆ ของเขาไปหาลูกค้าที่เป็นสมาชิก
จอห์น เฮนรี่ให้บริการนี้จนเสียชีวิตเมื่อพ.ศ. 2399 จากนั้นภรรยาของเขา มาเรีย ทำการรับช่วงต่อจนเกษียนเมื่อพ.ศ. 2435 ขณะอายุมากกว่าแปดสิบปี ต่อมารูธ เบลวิลล์ทำการรับช่วงต่อกิจการ เธอทำกิจการจนพ.ศ. 2483 ขณะสงครามโลกครั้งที่สองเริ่มขึ้น เบลวิลล์มีอายุมากกว่าแปดสิบปีเมื่อเธอเกษียน ขณะเธออายุ 86 ปีเธอยังสามารถเดินทางประมาณ 12 ไมล์จากบ้านและไปถึงหอดูดาวก่อน 9 โมงเช้า เธอเสียชีวิตขณะอายุ 89 ปี["dead link"]
บทวิจารณ์.
ธุรกิจของเบลวิลล์โดนโจมตีโดย กรรมการบริษัทสแตนดาร์ดไทม์ ซึ่งขายสัญญาณเวลาระบบส่งโทรเลข และเป็นคู่แข่งหลักของเบลวิลล์ เวย์นพูดถึงเบลวิลล์ว่า "วิธีการของเธอ (เบลวิลล์) ล้าสมัยอย่างน่าขบขัน" นอกจากนี้เขายังสื่อเป็นนัยว่าเธอใช้ความเป็นผู้หญิงของเธอเพื่อผลประโยชน์ทางธุรกิจ
บทพูดถูกตีพิมพ์ลงในหนังสือพิมพ์"เดอะไทมส์ "ทว่าบทความไม่ได้ระบุชื่อบริษัทสแตนดาร์ดไทม์ และความจริงที่เขาเป็นคู่แข่งของเบลวิลล์ หลังจากนั้น เบลวิลล์รับมือกับคำโจมตีได้เป็นอย่างดี จึงทำให้ยอดขายเพิ่มากขึ้น เบลวิลล์ยังกล่าวอีกว่าสิ่งที่เวย์นทำเพียงแต่โฆษณาให้เธอเท่านั้น["dead link"]
มัคส์ ฟ็อน เลาเออ

มัคส์ เทโอดอร์ เฟลิคส์ ฟ็อน เลาเออ (9 ตุลาคม ค.ศ. 1879 – 24 เมษายน ค.ศ. 1960) เป็นนักฟิสิกส์ชาวเยอรมัน ได้รับรางวัลโนเบลสาขาฟิสิกส์เมื่อปี ค.ศ. 1914 จากการค้นพบการกระจายของรังสีเอกซ์อันเนื่องจากผลึก
เลโอพ็อลท์ รูฌิทช์คา

เลโอพ็อลท์ รูฌิทช์คา ([ˈʀuːʒɪt͡ʃka]; 13 กันยายน ค.ศ. 1887 – 26 กันยายน ค.ศ. 1976) เป็นนักชีวเคมีชาวโครเอเชีย/สวิส เกิดที่เมืองวูกอวาร์ในจักรวรรดิออสเตรีย-ฮังการี (ปัจจุบันอยู่ในประเทศโครเอเชีย) มีชื่อเกิดว่าลาว็อสลัฟ ชเตียปัน รูฌิชกา (Lavoslav Stjepan Ružička) เป็นบุตรของสเตปัน รูฌิทช์คาและลูบิกา เซเวอร์ เรียนระดับมัธยมศึกษาที่โรงเรียนในเมืองออซิเยกโดยเขาตั้งใจจะเป็นพระ แต่ต่อมาเปลี่ยนมาเรียนวิชาเคมี รูฌิทช์คาเรียนต่อที่วิทยาลัยเทคนิคคาร์ลสรูเออ หลังเรียนจบ รูฌิทช์คาทำงานเป็นผู้ช่วยแฮร์มัน ชเตาดิงเงอร์ อาจารย์ของเขาที่เมืองซือริช รูฌิทช์คาศึกษาสารธรรมชาติหลายชนิดและสนใจในด้านอุตสาหกรรมน้ำหอม ในปี ค.ศ. 1923 รูฌิทช์คาดำรงตำแหน่งที่สถาบันเทคโนโลยีแห่งสหพันธ์สวิส ซือริช และมหาวิทยาลัยในซือริช ขณะทำงานอยู่ที่นี่ รูฌิทช์คาศึกษาสารมัสโคนซึ่งเป็นสารที่ให้กลิ่นชะมด ค้นพบการสังเคราะห์วงแหวนใหญ่รูฌิทช์คา (Ruzicka large-ring synthesis) และสกัดฮอร์โมนเพศ แอนโดรสเตอโรนและเทสโทสเตอโรน ในปี ค.ศ. 1939 รูฌิทช์คาได้รับรางวัลโนเบลสาขาเคมีจากผลงานการศึกษาพอลิเมทิลีนและเทอร์พีน ร่วมกับอาด็อล์ฟ บูเทอนันท์ นักชีวเคมีชาวเยอรมัน ในช่วงสงครามโลกครั้งที่สอง รูฌิทช์คาสร้างห้องปฏิบัติการขึ้นใหม่และร่วมงานกับนักวิทยาศาสตร์หลายท่าน รวมถึงวลาดีเมียร์ เพรล็อก รูฌิทช์คาเกษียณในปี ค.ศ. 1957 และให้เพรล็อกดูแลห้องปฏิบัติการต่อ รูฌิทช์คาเสียชีวิตในปี ค.ศ. 1976
ด้านชีวิตส่วนตัว รูฌิทช์คาแต่งงาน 2 ครั้ง ครั้งแรกแต่งงานกับอันนา เฮาส์มันระหว่างปี ค.ศ. 1912–1950 ปีต่อมาแต่งงานอีกครั้งกับแกร์ทรูท อัคคลิน การแต่งงานทั้งสองครั้งไม่มีบุตร
โนริโอะ วากาโมโตะ

โนริโอะ วากาโมโตะ (18 ตุลาคม ค.ศ. 1945 –) เป็นนักพากย์ชาวญี่ปุ่น ซึ่งอยู่ในสังกัดซิกมาเซเวนทาเลนต์เอเจนซี เขาเกิดที่ชิโมโนเซกิ จังหวัดยามางูจิ และเติบโตในซาไก จังหวัดโอซากะ ก่อนที่จะสำเร็จการศึกษาจากมหาวิทยาลัยวาเซดะ
ผลงานเด่นของเขา คือการให้เสียงพากย์ตัวละครดาวร้ายอย่างเซลล์ จาก"ดราก้อนบอล Z" และเวก้า จากเกม"แคปคอม vs. เอสเอ็นเค 2" 
และ ดีโอ บรันโด ใน โจโจ้ ล่าข้ามศตวรรษ